FK Cetinje: Savez pokazao da ne može da se nosi sa vremenom u kojem se nalazi • CG-Fudbal\nPočetna Ostala takmičenja 2.CFL FK Cetinje: Savez pokazao da ne može da se nosi sa vremenom...\nFK Cetinje: Savez pokazao da ne može da se nosi sa vremenom u kojem se nalazi\n22 Aug 2021. 17:22\nZa tešku situaciju u kojoj se trenutno nalazi Fudbalski klub Cetinje optužio je Fudbalski savez zbog ignorisanja njihovih zahtjeva.\nTim povodom iz cetinjskog kluba oglasili su se danas saopštenjem koje potpisuje direktor kluba Jovan Marković.\n“Ovim putem želimo da se obratimo crnogorskoj javnosti, a posebno ljubiteljima sporta o situaciji u kojoj se nalazi naš klub. Kao što je dijelu javnosti poznato, stadion koji se nalazi na Cetinju za čiju je rekonstrukciju zadužen FSCG kasni sa završecima radova oko godinu dana. Trenutna situacija je takva da je i pomoćni teren, kao podsjetnik na slavne nezavršene projekte Saveza, takođe pod rekonstrukcijom. Napomenućemo da mi, kao jedini lokalni fudbalski kolektiv sa statusom u drugoj ligi, nijesmo ništa bili pitani niti obaviješteni do svečane premijere otvaranja radova u nekoj od sportskih emisija. Podsjećanja radi, na Cetinju postoje samo ta dva terena koja zadovoljavaju zvanične propozicije propisane pravilnikom Saveza za odigravanje utakmica. S obzirom na to da Savez predstavlja rekonstrukciju kao svoj projekat smatrali smo da će i za kašnjenje izgradnje oko godinu dana, nepažljivo planiranje i česte puste scene mjesta gdje rekonstrukcija treba da se desi, takođe preuzeti odgovornost.”\n“Povodom situacije u kojoj se nalazimo smo se više puta u proteklom periodu obratili zaposlenima u Savezu, međutim odogovor nijesmo dobili. Mejlovi su se ticali traženja logističke i organizacione pomoći u vidu ustupanja terena Kampa Fudbalskog saveza. Javna je tajna kolika količina diskriminacije i revanšizma postoji u FSCG o čemu govore i posljednje izjave ljudi iz fudbala na tu temu. Pa je tako recimo omladincima Budućnosti dozvoljeno da na Kampu Saveza odigraju prvenstvenu utakmicu i pored činjenice da imaju svoj Kamp. Nakon toga smo opet poslali zahtjeve i dobili odgovor od jednog zaposlenog lica da “Savez ne može udovoljiti zahtjevima jer su tereni Kampa FSCG u pripremnoj fazi za obaveze reprezentacije i da su posuti đubrivom””.\n“Fudbalski savez Crne Gore ima obavezu i odgovornost prema svim klubovima kao krovna institucija fudbala u našoj državi. Oni su ti koji treba da brinu o fudbalu u Crnoj Gori, pruže pomoć, posebno ako su oni odgovorni za problem koji klub ima, treba da savjetuju i analiziraju učinjeno. Sezona je u začetku, a FSCG ništa bliži završetku radova ili mi njihovom odgovoru na naš upit o razrješenju problema povodom odigravanja utakmica. Svojim djelovanjem Savez je pokazao da očigledno ne može da se nosi s vremenom u kom se nalazi po pitanju ažurnosti, tehnologije, planiranja, a posebno po pitanju jednakosti i obezbjeđivanja sportske infrastrukture. Kao krovna fudbalska organizacija bavili su se svim prije nego onim što im je u imenu – fudbalom. S obzirom na to da smo ostali bez odgovora i pomoći od institucije kojoj glavna briga treba da budu sportski kolektivi i jačanje sportskog duha i vrijednosti, a ne pružanje pomoći na osnovu ličnih simpatija, odlučili smo da se obratimo javnosti, a i Savezu ovim putem i da se nadamo da možda dobijemo odgovor”, zaključeno je u saopštenju.\nPRETHODNOKolašinac pred vratima Fenera!\nNext articleBajern završio važan potpis!


zeleni-neretva.ba - Primjena „evropskih standarda“ na primjeru izgradnje HE Ulog\nEnergetska grupacija EFT, koncesionar za izgradnju HE Ulog na gornjem toku Neretve, poznata je na ovim prostorima kao trgovac strujom na regionalnom nivou, ali i kao investitor u izgradnji TE Stanari i realizaciji prve faze hidro-energetskog projekta Gornji horizonti. Poznati su po dobro smišljenoj i organizovanoj medijskoj propagandi u kojoj tvrde „da svojim energetskim projektima u BiH donose visoke evropske vrijednosti, kako u provođenju evropskih direktiva i visokih ekoloških standarda, tako i u transparentnosti i poštivanju zakona ove zemlje\nU propagandnoj aktivnosti pripreme javnosti za prihvat projekta HE Ulog kao prijateljskog, u medijima su tvrdili da je „EFT-Group prvi investitor koji će u realizaciji tog projekta u BiH primjeniti direktive Evropske unije o zaštiti životne sredine“. Nažalost, praksa je pokazala da ovaj investitor ne samo da ne provodi nikakve evropske direktive već se ne obazire ni na zakone ove zemlje. Naime, mada je koncesionaru naloženo od resornog ministarstva vlade RS-a da se u Studiji uticaja na životnu sredinu, shodno zakonskoj obavezi, u posebnom separatu (poglavlju) studije obrade negativni nizvodni uticaji u drugom entitetu, isti su u predmetnoj studiji u potpunosti zanemareni, a zona negativnih uticaja završava na entitetskoj liniji, baš kao da se na toj liniji završava i tok rijeke Neretve. I dok evropski standardi ne poznaju čak niti državne granice kada su negativni uticaji na životnu sredinu u pitanju, koncesionar je strogo poštovao entitetsku liniju, kao da ispod nje nema ni rijeke ni života. Iako zakoni o zaštiti okoliša u oba entiteta propisuju posebnu proceduru u slučaju da izgradnja objekata u jednom entitetu izaziva uticaje u drugom, ipak se javna rasprava o Studiji uticaja obavila samo u RS-u (Kalinovik), a poseban separat Studije o međuentitetskim uticajima nikada nije sačinjena. Na zvanična mišljenja i sugestije zainteresiranih subjekata iz FBiH, upućena prema voditelju procedure PUO (procjena uticaja na okoliš) – resornom ministarstvu vlade RS-a, niko iz ovog ministarstva nije dao odgovor zašto nisu ispoštovane pomenute zakonske odredbe. Prošla je puna godina dana od javne rasprave i procedure PUO da bi tek nedavno učesnici procedure, posrednim putem (od kolega iz banjalučkog Centra za životnu sredinu), saznali da je ekološka dozvola za izgradnju HE Ulog izdata još 11.07.2011. godine. Nikakva povratna informacija od strane resornog ministarstva vlade RS-a nije upućena učesnicima procedure PUO, niti je dato obrazloženje zašto niti jedna primjedba i sugestija iz drugog entiteta nije uvažena, iako je voditelj procedure zakonski obavezan da to učini.\nIpak, o bosansko-hercegovačkoj praksi „baštinika evropskih vrijednosti i ekoloških standarda“ možda najbolje govori činjenica da se pripremni radovi (izgradnja pristupnih puteva za objekte u kanjonu: brana, strojara) veoma intenzivno izvode već više od godinu dana bez valjanih zakonskih dozvola i odobrenja, te bez završene eksproprijacije zemljišta. Koliko su bijedne cijene određene za otkup zemljišta vlasnicima (2,2 KM po kvadratnom metru), saznali smo iz pisma nezadovoljnih mještana, a i one su mjerodavan pokazatelj o „poštovanju evropskih vrijednosti“ od strane grupacije EFT. Također, o poštovanju „evropskih ekoloških standarda“ govori i sam projekat HE Ulog koji će čak 9 km vodotoka (čiste i pitke) Neretve eliminisati ili dovesti u poseban hidrološki režim (5 km akumulacije sa velikom branom, 4 km nizvodnog vodotoka u stalnom režimu biološkog minimuma), te da neće imati negativnih uticaja na životnu sredinu? Da li su ove tvrdnje koncesionara u skladu sa nepobitnim činjenicama da će vršni režim rada elektrane imati itekako negativne posljedice na nizvodni „federalni“ tok Neretve obzirom da se mašinsko postrojenje nalazi samo stotinjak metara uzvodno od entitetske linije, pri čemu vršni rad elektrane podrazumijeva iznenadne i drastične promjene nizvodnih proticaja u rasponu od 0,5 m3/s do 35 m3/s, praktično od potoka do bujice.\nSa druge strane, ne možemo a da ovim povodom ne spomenemo (ne)rad Federalnog ministarstva okoliša i turizma, tačnije njegovog Sektora za okolinske dozvole. Ovo ministarstvo je zakonski dužno, u ovakvim slučajevima međuentitetskih okolinskih uticaja (kao što je to HE Ulog), da se u potpunosti uključi u proceduru PUO, te da praktično bude zastupnik afektiranih subjekata iz Federacije BiH. Nažalost, djelatnici ministarstva se nisu udostojili čak niti prisustvovati javnoj raspravi, koja je održana u Kalinoviku u sklopu procedure PUO, a kamoli da su uzeli puno učešće u proceduri. Uzalud su bili svi silni dopisi i upozorenja koje je naše udruženje (ali i drugi subjekti: Općina Konjic, NVO-i) slalo na njihovu adresu. Sve se završilo jednim dopisom ovog ministarstva prema kolegama u RS-u, a u kojem se preporučuje uzimanje u obzir primjedbi iz Konjica. Slično vrijedi i za Međuentitetsko tijelo za okoliš, koje je upravo i osnovano radi rješavanja međuentitetskih okolinskih problema. Prema javnosti dostupnim informacijama ovo tijelo se jednom prilikom čak i sastalo povodom problema HE Ulog, te razgovaralo o ovoj temi. Nažalost, rezultati ovog sastanka, ako ih je uopće bilo, ostali su nepoznati domaćoj javnosti.


Kako proveriti bonitet firme u Srbiji? Teško - Biznis i Finansije\nHome\tTekstoviAnalizeBiznis\tKako proveriti bonitet firme u Srbiji? Teško\nKako proveriti bonitet firme u Srbiji? Teško\nby bifadmin 20. aprila 2012.\nS obzirom da segment finansijskog tržišta koji se bavi proverom boniteta u Srbiji nije regulisan ni na koji način, i da o kvalitetu mnoštva ponuđača ove usluge presuđuje jedino tržište – koliko zaista vrede stručne konsultacije koje ćete skupo platiti saznaćete tek po obavljenom poslu.\nVlasniku kompanije ili investitoru zainteresovanom za ulaganje u neku firmu u Srbiji nije lako da donese odluku kome da poveri analizu boniteta. S obzirom da taj segment tržišta nije regulisan i da se ne izdaju licence ili druge potvrde o stručnosti, procenom boniteta se praktično bave svi koji na bilo koji način imaju veze sa svetom finansija: od Agencije za privredne registre, koja je od Narodne banke Srbije nasledila da vodi zvaničan Registar finansijskih izveštaja i podataka o bonitetu, preko banaka, koje procenu uglavnom rade za sopstvene potrebe prilikom odlučivanja o dodeli kredita, do revizorskih i mnoštva konsultantskih kuća. Toj šarenolikoj listi pridružila se i jedna renomirana svetska rejting agencija Moody’s, koja jedina u Srbiji ima licencu NBS-a za procenu kreditnog rejtinga.\nRužica Stamenković, registratorka iz Agencije za privredne registre, kaže da ova kuća svoje izveštaje radi na osnovu Zakona o računovodstvu i reviziji. Ona podseća da je desetogodišnji razvoj sistema boniteta u našoj zemlji započet osnivanjem Centra za bonitet u NBS, da bi poslednjim izmenama Zakona o računovodstvu od 2010. godine ti poslovi nastavili da se obavljaju u Agenciji. „APR zainteresovnim korisnicima daje podatke o bonitetu, zatim izveštaje o bonitetu različite namene i utvrđuje mišljenja o bonitetu privrednih društava koje daje u formi skoringa. Za razliku od konsultantskih kuća, kojima nije potrebna licenca za obavljanje ovog posla – što znači da je tržište jedini pokazatelj kvaliteta njihovog rada, rejting agencije koje žele da procenjuju kreditni rizik i utvrđuju rejting u skladu sa zahtevima Bazel II standarda moraju da dobiju licencu Narodne banke Srbije. Jedini koji je ispunio sve potrebne zahteve i dobio dozvolu do sada je Moody’s“, objašnjava Stamenkovićeva. Prema njenim rečima, prednost registra APR-a u odnosu na privatne konsultante je u tome što registar raspolaže podacima iz finansijskih izveštaja svih pravnih lica počev od 1994. godine, koji su sistematizovani u uporedivim vremenskim serijama, zatim višegodišnje iskustvo u obavljanju tih poslova, kao i razvoj metodologija za utvrđivanje podataka i mišljenja o bonitetu polazeći od potencijala domaće privrede.\nSa druge strane, u bankama i konsultantskim kućama kažu da podaci Registra nisu dovoljni da bi se adekvatno procenio bonitet neke firme, te da analiza boniteta u dobroj meri zavisi od njene namene – da li je cilj samo da se nekoj firmi odobri kredit, ili neko razmišlja o dugoročnim ulaganjima u tu firmu, ili vlasnik želi da dobije uvid u realno stanje sopstvenog preduzeća i njegove razvojne potencijale. Prema rečima Alena Dobrića, člana Izvršnog odbora Unikredit banke za upravljanje rizicima, za sveobuhvatnu procenu boniteta preduzeća potrebni su, ali ne i dovoljni podaci iz finansijskih izveštaja, kojima raspolaže APR. „Unikredit banka prilikom odobravanja kredita vrši sopstvenu analizu boniteta, u skladu sa važećim propisima Narodne banke Srbije i internim procedurama i metodologijama. Osnovni parametri koje koristimo su finansijski izveštaji, zajedno sa pripadajućim revizorskim mišljenjem, podaci o organizaciji i poslovnom modelu kompanije, njenom menadžmentu, industrijskoj grani kojoj preduzeće pripada, trenutnoj i očekivanoj tržišnoj poziciji, kao i podaci o projektu koji je predmet kreditne podrške“, nabraja Dobrić.\nZa odabir konsultanta je, pored stručnosti koja se može proveriti na osnovu referenci, važno i da on poseduje preporuke u oblasti koja zanima klijenta, a na odluku svakako utiče i cena usluge. Naš sagovornik smatra da su, uprkos šarenolikosti na ovom segmentu tržišta i posledicama ekonomske krize, pomaci u kvalitetu vidljivi, posebno kada su u pitanju predstavništva inostranih konsultantskih kuća.\nU Erste banci takođe kažu da sami sprovode analizu boniteta klijenata, kroz kompletnu finansijsku analizu njihovog poslovanja. Ako se kredit odobrava firmi koja je u okviru neke grupacije, analiziraju se i finansijski pokazatelji povezanih lica, kao i konsolidovani finansijski izveštaji te grupe. U ovoj banci napominju da osim kompletnih finansijskih izveštaja, često od klijenta traže dodatne informacije o trenutnom poslovanju, odnosno pojašnjenja finansijskih pokazatelja, a da su im podjednako važni i njihovi budući planovi.\nMeđutim, većina onih kojima je potrebna analiza boniteta nisu banke. To su privatne firme koje ili nameravaju da uđu u neku drugu firmu ili žele analizu sopstvenog biznisa. Njima ekspertiza banaka nije dostupna a često ni ne odgovara njihovim potrebama, što im, kao jedini izbor, ostavlja konsultante. Upućeni u domaće tržište saglasni su da najkvalitetniju uslugu garantuju svetske revizorske kuće Dilojt, BDO (bivši Artur Andersen) i Ernst i Jang, ali je i njihova cena izuzetno visoka za mnoge ovdašnje firme. To najvećem broju zainteresovanih ostavlja samo manje lokalne konsultante, čije su usluge pristupačnije, što ne znači da su jeftine – cena se kreće od 10.000 evra pa naviše, u zavisnosti od veličine kompanije koja se procenjuje, delatnosti, namene i drugih kriterijuma. Ali kako u tom slučaju utvrditi kvalitet usluge i bonitet firme koja procenjuje bonitet drugih?\nMilan Mijailović i Ljubomir Jovanović, konsultanti Omega konsalting tima, ističu da je za ovaj posao neophodna visoka stručnost i veliko praktično iskustvo, što tek svršeni diplomci nemaju i tek treba da steknu kada se zaposle u revizorskim kućama, dok poslovna praksa nedostaje mnogima koji se ekonomijom bave godinama, ali teorijski. „To praktično znači da u Srbiji ima najviše desetak ljudi koji zaista poznaju finansije, a uz njih u timu mora da bude i neko ko je bio na rukovodećoj funkciji, što je retka kombinacija na ovom tržištu“, tvrdi Jovanović. Prema njegovom mišljenju, i bankarske i analize koje nudi Registar podataka o bonitetu rade se prema unapred utvrđenim šablonima i formularima, i ne ulaze dublje u prirodu nečijeg posla, stanje u njegovoj delatnosti, konkurenciju i razvojne kapacitete, a što je neophodno za sticanje objektivnije slike o poslovanju nekog preduzeća. Revizorska ocena treba da se zasniva na proceni dugoročnih elemenata u poslovanju jedne kompanije, a ne, kako se to često ovde shvata, samo na proceni likvidnosti, visini prihoda ili stanja gotovine na računu, zaključuju u Omega timu.\nbroj86, april 2012.


Srpski padobranci spremaju spektakl na ruskom nebu - 23.05.2017, Sputnik Srbija\nPripadnici Specijalne brigade Vojske Srbije borave u Rusiji na obuci za upotrebu padobranskih sistema za specijalne namene tipa „arbalet 2“ (u prevodu... 23.05.2017, Sputnik Srbija\n21:18 23.05.2017 (Osveženo: 22:00 23.05.2017)\n© www.mod.gov.rsVojska Srbije\nRjazanj se inače smatra prestonicom Vazdušno-desantnih jedinica ruske vojske. Ovde se nalazi jedan od najelitnijih svetskih centara za obuku desantnih jedinica.\n13 Mart 2017, 14:17\nSrpski i beloruski padobranci uvežbavaju skokove sa visina od 1.200 do 4.000 metara specijalnim padobranom na teren malih dimenzija sa preprekama, a svoje umeće će, kako je najavilo Ministarstvo odbrane Rusije, demonstrirati pred novinarima, 25. maja.\nTokom treninga i obuke vojnici u Rjazanju uče kako da koriste taj padobranski sistem, osobenosti njegove primene, a takođe izvode i skokove iz aviona sa različitih visina.\nPadobranci će izvesti po najmanje 20 skokova i odradiće komplikovane akcije na kopnu.\nU vežbama učestvuje oko 30 vojnika specijalnih jedinica vojske Srbije i Belorusije.\nInače, „arbalet 2“ je padobranski sistem koji ima nekoliko modifikacija, a namenjen je jedinicama za specijalne operacije i izvidnicu iz aviona An-2, An-26, An-12, IL-76 i helikoptera Mi-8. Otuda ima posebne tehničke karakteristike i omogućava desant u vremenskim prilikama od –35 do +35 stepeni Celzijusovih, kao i skok iz aviona koji leti brzinom do 350 kilometara na sat.\n„Arbalet 2“ osigurava bezbedno izvođenje skokova sa oružjem i opremom težine do 150 kilograma. Sastoji se od glavnog i rezervnog padobranskog sistema sa identičnim kupolama površine po 27 kvadratnih metara, smeštenih u jednom „kontejneru“, tj. padobranskom rancu.\nStručnjaci tvrde da taj padobranski sistem nema pandane u svetu.\nRuski mediji objašnjavaju da nema ništa neobično u tome što se baš srpski i beloruski padobranci obučavaju u ruskom centru za obuku Vazdušno-desantne vojske Ruske Federacije, s obzirom na to da desantne i specijalne jedinice tri zemlje na trilateralnim vežbama „Slovensko bratstvo“ koriste upravo te padobranske sisteme.\nPrvi takvi manevri održani su pre dve godine u Rusiji, kod Novorosijska, a prošle godine ta vežba je održana u Srbiji, kada je kod Kovina izvršen padobranski desant iz ruskih aviona tipa Il-76.\nSledeće zajedničke vežbe „Slovensko bratstvo 2017“ biće održane od 5. do 16. juna u Belorusiji, u blizini grada Bresta. Planira se da vojnici i tamo koriste padobranske sisteme „arbalet 2“.\nPo pravilu, pripadnici oružanih snaga Rusije, Belorusije i Srbije uvežbavaju antiterorističke akcije, mirovne operacije i dejstva prilikom likvidacije naoružanih bandi.


Putin: Parada pobede u Moskvi 24. juna - 26.05.2020, Sputnik Srbija\nParada pobede biće održana u Moskvi 24. juna, izjavio je predsednik Rusije Vladimir Putin. 26.05.2020, Sputnik Srbija\nrusija, svet, vesti, vladimir putin, parada pobede, 75 godina od velike pobede\n14:04 26.05.2020 (Osveženo: 00:58 26.08.2021)\nPutin je nakon radnog sastanka sa ministrom odbrane Rusije Sergejom Šojguom naredio da se započnu pripreme za Paradu.\n„Naređujem da se započnu pripreme za vojnu paradu u čast 75. godišnjice pobede u Drugom svetskom ratu u glavnom gradu Rusije Moskvi i drugim gradovima. To ćemo učiniti 24. juna — dana kada je održana legendarna istorijska parada pobednika, kada su Crvenim trgom prošli borci koji su se borili u blizini Moskve i branili Lenjingrad, borili se kod Staljingrada, oslobađali Evropu i jurišali na Berlin“, rekao je Putin posle sastanka.\nRuski predsednik je naredio i da se obezbede najstroži bezbednosni zahtevi tokom pripreme i održavanja parade. „Rizici za sve njene učesnike trebalo bi da budu svedeni na minimum, a još bolje — potpuno eliminisani“, istakao je Putin.\n9 Maj 2020, 15:41\nOve godine su mnogi komemorativni događaji za Dan pobede, uključujući glavnu vojnu paradu u Moskvi, odloženi zbog pandemije virusa korona.\nPredsednik je dodao da se planira da marš „Besmrtnog puka“ bude održan na Dan mornarice 26. jula, osim ako epidemiološka situacija ne bude zahtevala njegovo odlaganje. Šef države je objasnio da „Besmrtni puk“ neće moći da se održi 24. juna, jer neće biti moguće da se ispune strogi zahtevi bezbednosti i držanja odstojanja kada se na gradskim ulicama nalazi „beskrajna reka ljudi“.\nOn je naložio i da se tradicionalna pomorska parada u glavnim bazama ruske flote održi 26. jula.\nPodsetimo, Putin je polovinom aprila naložio da se odloži Parada pobede, koja je tradicionalno trebalo da se održi 9. maja u Moskvi.


875 - Lajmi_single | ABGJ\nGrupa za bezbednost i rodnu ravnopravnost poziva na konkretne akcije kao odgovor na „pandemiju u senci“ nasilja nad ženama i devojkama\nKako se završava globalna kampanja 16 dana aktivizma protiv rodno zasnovanog nasilja, Grupa za bezbednost i rod (SGG) poziva na uklanjanje svih oblika nasilja nad ženama i devojkama i poštovanje ženskih prava. Svjedočeći kako pandemija COVID-19 i prevladavajuća kultura nekažnjavanja prijete napretku postignutom na rodnoj ravnopravnosti i okončanju nasilja nad ženama i djevojkama, SGG poziva na snažnu i odlučnu akciju svih relevantnih institucija kao odgovor na ovu neviđenu krizu.\nČak i pre COVID-19, nasilje nad ženama bilo je jedno od najrasprostranjenijih kršenja ljudskih prava, širom sveta i na Kosovu. Odmah nakon uvođenja mera zatvaranja, stopa prijavljenih slučajeva nasilja u porodici policiji porasla je za 22% u prvim mesecima pandemije.  Shodno tome, kako se pandemija nastavila, tako se nastavila i „pandemija u senci“ nasilja nad ženama, jer studije pokazuju da su se od početka pandemije stope nasilja u porodici znatno povećale širom sveta.\nGrupa za bezbednost i rodnu ravnopravnost poziva sve relevantne aktere da se pridržavaju zajedničke agende ljudskih prava, uzimajući u obzir potrebe i prioritete žena i devojčica i njihovu zaštitu od kršenja ljudskih prava. Grupa za bezbednost i rodnu ravnopravnost takođe poziva javnost da prijavi nasilje policiji na: 192, ili zatraži pomoć ili savetovanje u vezi sa nasiljem u porodici kontaktirajući telefonsku liniju zagovornika žrtava: 0800 11 112. Građanska dužnost je prijavljivanje zločina i zaštita drugih.\nDa bi se nasilje nad ženama efikasno rešilo, potreban je sveobuhvatan pristup koji uključuje širok spektar aktera. Mora se baviti sprovođenjem zakona i politika, uslugama prevencije i podrške, promenom preovlađujućih socio-kulturnih normi i ponašanja muškaraca i dečaka, kao i prikupljanje podataka i istraživanje.\nUsluge sprečavanja i reagovanja na nasilje nad ženama treba proširiti i prilagoditi novim okolnostima. Ovo znači:\n● Skloništa i linije za pomoć ženama moraju se smatrati osnovnim uslugama sa određenim i održivim finansiranjem;\n● Namenska psihosocijalna podrška mora se pružiti ženama i devojkama koje bi mogle biti pogođene izbijanjem, a takođe su preživele rodno zasnovano nasilje;\n● Zdravstveni sistemi moraju biti opremljeni da bi mogli i dalje odgovarati na nasilje nad ženama;\n● Zdravstveni radnici koji su deo tima za reagovanje na izbijanje epidemije moraju da poseduju osnovne veštine da odgovore na otkrivanja koja bi mogla biti povezana sa ili pogoršana pandemijom;\n● Holistička podrška ženama koje prve reaguju trebalo bi dalje da uključuje psihosocijalnu podršku;\n● Zagovaranje i medijske kampanje moraju da dopreju do najšire moguće publike kako bi se sprečilo nasilje nad ženama;\n● Uloga policije je presudna; sektor treba da se mobiliše, da evidentira i na odgovarajući način reaguje na incidente i da žene uputi na odgovarajuće potrebne usluge;\n● Odgovor pružalaca pravde mora biti brz i osetljiv na prijavljene slučajeve nasilja u porodici;\n● Organi za sprovođenje zakona moraju poslati snažnu poruku da se nekažnjavanje neće tolerisati;\n● Ženske organizacije i mreže koje su već na prvom mestu odgovora moraju biti podržane;\n● Dostupnost podataka razvrstanih po polu mora biti osigurana. Potrebni su podaci, uključujući one o različitim stopama zaraze, različitim ekonomskim uticajima, različitom opterećenju nege, i učestalosti porodičnog nasilja i seksualnog zlostavljanja.\nPojačavamo svoj glas i udružujemo napore da okončamo ovu nepodnošljivu patnju društva.\n16 dana aktivizma protiv rodno zasnovanog nasilja traje od 25. novembra, Međunarodnog dana borbe protiv nasilja nad ženama, do 10. decembra, Dana ljudskih prava, ukazujući da je nasilje nad ženama najrasprostranjenije kršenje ljudskih prava u svetu. Na Kosovu se ova kampanja koordinira putem višestrane Grupe za bezbednost i ravnopravnost polova (SGG). Ove godine je organizovano preko 90 aktivnosti tokom 16 dana na Kosovu, pozivajući na okončanje svih oblika rodno zasnovanog nasilja.\nGrupa za bezbednost i ravnopravnost polova (SGG) je grupa sa više aktera, kojom predsedavaju UN Women. Sledeće institucije su članice SGG-a i podržavaju ovu izjavu za javnost:\nMedunarodne organizacije: Agencije UN Kosovo Team (UNKT) - the Office of the UN Development Coordinator, United Nations Entity for Gender Equality and the Empowerment of Women (UN Women), International Organization for Migration (IOM) , United Nations Development Programme (UNDP), United Nations Children’s Fund (UNICEF), United Nations Human Settlements Programme (UN-Habitat), Office of the High Commissioner for Human Rights (OHCHR), United Nations Population Fund (UNFPA), World Health Organization (WHO), United Nations Office for Project Services (UNOPS), Office of the United Nations High Commissioner for Refugees (UNHCR), as well as the UN Mission in Kosovo (UNMIK), European Union in Kosovo/ EUSR, Council of Europe Office in Pristina, EULEX, Austrian Development Agency/Austrian Development Cooperation, Embassy of Finland\nKosovske institucije: Agency for Gender Equality\nŽenske organizacije i NVO: Kosova Women's Network, Kvinna till Kvinna, Kosova – Women 4 Women, Kosovar Gender Studies Center, INJECT, Youth Initiative for Human Rights – Kosovo, Fondacija Jahjaga\n Rapid Socio-Economic impact assessment of COVID-19 in Kosovo https://www.ks.undp.org/content/kosovo/en/home/library/poverty/rapid-socio-economic-impact-assessment-of-covid-19-in-kosovo.html/?fbclid=IwAR3zErAiJd2kIyL_ozS5TFwuQjvzF6DFsASXoRDgDrBNbdDjeQLUKwI_SL8


Blog - Stranica 4 od 28 - Istinomer\nPočetna Kategorija: Blog\n#Blog Fudbal, Kosovo i “osveta”\nJedna od najpoznatijih i često upotrebljavanjih fraza je da je fudbal najvažnija sporedna stvar na svetu. Svetsko prvenstvo u toj najvažnijoj sporednoj stvari bi trebalo da bude mesec dana odličnog fudbala, skoro sve zvezde na jednom mestu, događaj koji čekamo četiri godine. Kod nas u Srbiji je ovo svetsko prvenstvo postalo još jedna prilika za odbranu Kosova. Umesto najvažnije sporedne stvari na svetu dobili smo još jednu kosovsku bitku.\nPravosudje na čvrstim temeljima ili na „ludom kamenu“?\nU svom mišljenju Venecijanska komisija je, izmedju ostalog, ukazala i na politizaciju i preterani uticaj izvršne i zakonodavne vlasti na sudstvo.


Odbornici SO Bečej potvrdili predloge Komisije za godišnje nagrade i zvanje počasni građanin - Portal Moj Bečej - Bečejske opštine iz ugla građana!\nNa 12. sednici lokalnog parlamenta za pola sata usvojeno 15 tačaka dnevnog reda\nPet jul 30\nSa današnje sednice Skupštie opštine Bečej | Foto: V. Jankov\nPredlog Komisije za dodelu godišnjih „Prvoavgustovskih nagrada“ i zvanja počasni građanin opštine Bečej, koje se dodeljuje svake pete godine, prihvaćeno je jednoglasno na današnjoj 12. sednici Skupštine opštine Bečej i predsednik opštine Dragan Tošić uručiće priznanja u vidu plakete u nedelju, na svečanoj sednici povodom Dana opštine, koja je zakazana za 10 sati.\nShodno odluci odbornika bečejskog parlamenta, treće zvanje počasni građanin opštine Bečej u novom formatu, pripalo je frontmenu muzičkog benda „Eva Braun“ i osnivaču i predsedniku humanitarne roditeljke organizacije DMD (Dišenova mišićna distrofija) Goranu Vasoviću.\nKada su godišnje „Prvoagvustovske nagrade“ u pitanju, ove godine će biti dodeljeno sedam. Četiri su kolektivne, Dom zdravlja Bečej, Krug intelektualaca „Braća Tan“, Kuglaški klub Vojvodina iz Bačkog Gradišta i bečejska Osnovna škola „Petefi Šandor“, a tri pojedinačne, likovni umetnik iz Bačkog Gradišta Čaba Rideg, generalni direktor kompanije KWS dr Pavle Sklenar i renomirani violinista Đula Tol.\nNa istoj sednici su doneta rešenja o otuđenju nepokretnosti iz javne svojine opštine Bečej, konkretno prodaji nekoliko pacela u priobalju Tise namenjene sportsko-rekreativnom i turističko-ugostiteljskom sadržaju. Ponuda je stigla od kompanije Duna Improvment, koju zastupa direktor Andraš Balint. Po okončanju ovog kupoprodajnog posla, opštinska kasa bi trebala da bude punija za oko 98 miliona dinara, a po realizaciji ambicioznog poduhvata pomenutog investitora Bečej bi, najzad, trebalo da dobije sadržajno bogat prostor u atraktivnom delu grada, koji decenijama zvrji prazan.\nData je, između ostalog, i saglasnost na odluku Upravnog odbora Gradskog pozorišta Bečej na raspisivanje i sprovođenje javnog konkursa za izbor direktora. Kako je svih 15 tačaka dnevnog reda bez rasprave jednoglasno usvojeno, 12. zasedanje bečejskog parlamenta završeno je za tridesetak minuta.\nOznake: Bečejlokalni parlamentPočasni građaninSednicaSkupština opštine BečejSO Bečej


OVAN - Ako postoji SAVRSEN znak onda je to svakako OVAN, njegova DOBROTA je velika, njegovo SRCE je ogromno, a njegova SPOSOBNOST je zaista neverovatna! - emotivna LUDA\nOVAN – Ako postoji SAVRSEN znak onda je to svakako OVAN, njegova DOBROTA je velika, njegovo SRCE je ogromno, a njegova SPOSOBNOST je zaista neverovatna!\nOn: Juni 24, 2018 By: Pleomax993\nOvan – znak koji se istice svojim kvalitetma, znak koji ima najbolju dusu, znak koga apsolutno svi postuju…\nOsobe rodjene u znaku ovna odisu svojom dobrotom, osobe rodjene u znaku ovna svojom dobrotom dokazuju koliki su zapravo ljudi, osobe rodjene u znaku ovna zbog svoje dobrote cine brojna dela, ovnovi su velikodusne osobe.\nOvan je znak koji voli da vidi druge osobe kada su srecne, ovnu je srecan kada je to u prilici da vidi, upravo zbog toga ovan se trudi da usreci ljude do kojih mu je stalo. Nikada ovan ne cini nista pogresno, ovan je znak koji obracanja paznju na sve, ovan zna da pokaze veliki oprez, ovan prosto ne zeli da niti jedan njegov postupak povredi bilo koju osobu.\nOsobe rodjene u znaku ovna su veoma uspesne, osobe rodjene u znaku ovna svoje uspehe ostvaruju samo zahvaljujuci sebi i svom trudu, osobe rodjene u znaku ovna se trudi i bore, ovnovi nikada nista nisu dobili na poklon, nego su se ovnovi za sve izborili.


PODRŠKA ŽRTVAMA I SVEDOCIMA KRIVIČNIH DELA U SRBIJI - Podrška žrtvama\nna informaciju, pomoć i podršku\nŽRTVE I SVEDOCI IMAJU PRAVA\nje zakonska i moralna obaveza\nPODRŠKA ŽRTVAMA I SVEDOCIMA\ntreba da bude besplatna i poverljiva\nje prva pomoć žrtvi\nmreža podrške žrtvama i svedocima jača\nProjekat „Podrška žrtvama i svedocima krivičnih dela u Srbiji“ uspostaviće sveobuhvatni nacionalni sistem informisanja, pomoći i podrške žrtvama i svedocima u okviru krivičnopravnog sistema u Srbiji. Projekat će doprineti vladavini prava i jačanju pravosudnog sistema Republike Srbije radi boljeg usklađivanja sa međunarodnim i evropskim pravnim standardima.\nTo uključuje i pospešivanje institucionalnih reformi i jačanje kapaciteta službi podrške žrtvama i svedocima u policiji, javnim tužilaštvima, sudovima i u organizacijama civilnog društva, kao i ostvarenje njihove efikasne međuinstitucionalne saradnje.\nUspostavljanje ovakvog sistema u skladu je i sa međunarodnim standardima i pravnim tekovinama Evropske unije i predviđeno je Akcionim planovima za Poglavlja 23 i 24 za pridruživanje Srbije Evropskoj uniji.\nProjekat u vrednosti 1.500.000 evra finansira Evropska unija, a sprovodi ga Misija OEBS-a u Srbiji, kao izabrani partner Ministarstva pravde Republike Srbije.\nRad na ovom Projektu doprineće i većem ostvarivanju prava oštećenih na osnovu garantovanih minimalnih međunarodnih standarda koji se odnose na podršku žrtvama/svedocima i pristup uslugama pomoći u okviru krivičnog pravosudnog sistema u Srbiji. Posebna pažnja biće posvećena ranjivim grupama koje su izložene sekundarnoj viktimizaciji, kao što su žrtve rodno zasnovanog nasilja, trgovine ljudima ili maloletne žrtve.\nUNAPREĐENJE STRATEŠKOG I ZAKONSKOG OKVIRA – izrada nacionalne strategije o pravima žrtava krivičnih dela sa akcionim planom, uspostavljanje koordinacionog tela za praćenje ovih strateških dokumenata i rad na izmenama i usaglašavanju pravnih propisa u cilju ostvarivanja prava žrtava i svedoka.\nJAČANJE KAPACITETA državnih institucija i pružalaca podrške žrtvama i svedocima krivičnih dela kroz kreiranje i sprovođenje različitih obuka i izradu priručnika, kao i širenje mreže institucija i organizacija koje žrtvama i svedocima pružaju podršku.\nINFORMACIONE TEHNOLOGIJE – izrada jedinstvenog registra pružalaca usluga, razvoj sveobuhvatnog sistema za upravljanje bazama podataka i vođenje predmeta za sve pružaoce usluga i formiranje pozivnog centra.\nKAMPANJA JAČANJA SVESTI STRUČNE I ŠIRE JAVNOSTI o postojanju, važnosti i ulozi službi za podršku žrtvama u Srbiji, kao i edukacija mreže volontera u ovoj oblasti.


DHL Srbija obeležio 25 godina poslovanja u Srbiji - Retail Serbia Forum - Retail Serbia\nDHL Srbija obeležio 25 godina poslovanja u Srbiji\n4 godina 9 meseci pre\t#1131 od Zarko\nDHL Srbija obeležio 25 godina poslovanja u Srbiji je kreirao Zarko\n„Daleke 1991. godine vodeći globalni brend u oblasti logistike DHL započeo je poslovanje u Srbiji. Bilo je to teško i turbulentno vreme, i nije bilo nimalo jednostavno pozicionirati se i zauzeti svoje mesto na ovdašnjem tržištu. Mnogo uloženog rada, energijei prilagođavanja, izrazita posvećenost poslu i viziji uspeha kompanije DHL Srbija, bili su neophodni kako bismo uspešno poslovali i razvijali se. A danas, četvrt veka kasnije, DHL Srbija najbolja je kompanija unutar DHL Grupe, u svojoj kategoriji, u čitavoj Evropi. Moram ovom prilikom da istaknem i pozdravim napore i podršku Vlade Republike Srbije kao i Privredne komore Srbije koju pružaju privredi u celini i nama kao privrednim subjektima. Bez zdravog privrednog ambijenta, nema ni razvoja. Stoga čvrsto verujem da će DHL Srbija i u narednom periodunastaviti da ostvaruje uspešne poslovne rezultate, uz primenu inovacija i nove investicije “, rekao je Darko Babić, direktor kompanije DHL Srbija.\nNa svečanosti u Privrednoj komori Srbijepredstavljeno je i inovativno softversko rešenje za plaćanje pošiljki putem mobilnog telefona– mDHL. Aplikacija mDHLrezultat je strateške saradnje kompanije DHL Srbija i domaće IT kompanije Excecom.\nDHL je vodeći globalni brend u oblasti logistike. DHL-ova porodica kompanija nudi čitav niz logističkih usluga bez premca: od transporta pošiljki u domaćem i međunarodnom saobraćaju, ekspres usluge u međunarodnom saobraćaju, drumskog, avionskog i prekookeanskog prevoza do upravljanja lancem snabdevanja u industriji. Sa oko 325.000 zaposlenih u više od 220 zemalja i teritorija širom sveta, DHL spaja ljude i kompanije sigurno i pouzdano, i tako podržava globalnu trgovinu. Sa specijalizovanim rešenjima za tržišta i kompanije koje se razvijaju, uključujući e-trgovinu, tehnologiju, bio nauke i zdravstvenu zaštitu, energetiku, automobilsku industriju i trgovinu uz dokazanu posvećenost korporativnoj odgovornosti i prisustvo bez premca širom sveta, DHL se čvrsto pozicionira kao “Logistička kompanija za ceo svet”.


Partnerska rešenja – Enetel Solutions\nRazvoj softvera po meri\nAnalitika i planiranje / BI\nSprečavanje gubitaka podataka\nRešenja sa brzim povraćajem investicije\nPodrška i unapređenje\nEnetel Solutions je u procesu sertifikacije da postane AWS konsultantski partner. AWS Select Consulting Partners su kompanije koje pomažu organizacijama svih vrsta i veličina na putu do cloud-a, od kreiranja strategije i dizajna do primene i upravljanja njihovim aplikacijama i okruženjima.\nUz rešenje Alfresco Enterprise Content Management (ECM) i Enetel Solutions kao partnera u implementaciji, možete upravljati sadržajem sa bilo kog mesta, povezivati informacije sa korisnicima svuda.\nSa Cipher Cloud CASB, No1 Cloud Applications Security Broker (CASB) platformom za zaštitu podataka u cloud-u, Enetel Solutions omogućava jednostavnu integraciju sa vodećim cloud servisima.\nEnetel Solutions sarađuje sa IBM-om kako bi pomogao klijentima u rešavanju specifičnih industrijskih problema pružajući integrisana rešenja koja se baziraju na koriščenju informacionih tehnologija i poznavanju poslovnih procesa.\nSymantec rešenja štite, upravljaju i kontrolišu informacije, infrastrukturu i procese kako na fizičkim tako i na virtuelnim platformama. Informacije su bezbedne bez obzira na okruženje ili lokaciju.\nEnetel Solutions je UiPath Silver Partner. UiPath je vodeći vendor platforme za Robotsku Automatizaciju procesa (RPA) koja omogućava organizacijama u različitim industrijama da u potpunosti automatizuju operativne zadatke koji se ponavljaju i opterećuju radnu snagu.\nEnetel Solutions primenjuje Enghouse Networks softverska rešenja čime omogućava provajderima brzu i efikasnu reakciju na zahteve tržišta, optimizaciju međuresornih procesa i građenje jačih, isplativijih veza sa njihovim klijentima.\nNaš tim za integraciju i razvoj pruža usluge implementacije, razvoja prilagodjenog softvera i upravljanja ovim sistemima, obezbeđuje integraciju sa CRM-om i sistemima provizioniranja za Ericsson Digital BSS proizvode.\nEnetel Solutions omogućava klijentima da unaprede poslovne odnose i postanu produktivniji sa Microsoft Customer Relationship Management (CRM) and Enterprise Resource Planning (ERP).\nEnetel Solutions je sertifikovani SAP GOLD Partner, specijalizovan za: SAP i S/4 HANA ERP ključne poslovne oblast, SAP moduli, proširene funkcionalnosti i standard.\nAdresa: Južni bulevar 10, 11000 Beograd, Srbija\nKancelarija: +381 11 309 37 02


Press Online :: Politika :: "ŠANSA ZA IZGRADNJU TRAJNO BLISKIH ODNOSA" Đurić: Tramp preko Grenela kreće u munjevito sprovođenje sporazuma\nĐurić je ocenio da je za Srbiju izuzetno značajna izgradnja odnosa sa SAD kroz jačanje ekonomske saradnje i da to stvara šanse da u budućnosti izgradimo trajno dobre i bliske odnose sa SAD.\n- To je nešto što bi ostalo u nasleđe budućim generacijama, da Srbija konačno uz naše tradicionalne prijatelje sa Istoka i iz regiona ima još jedan stub na kome počiva naša stabilnost i državnost - rekao je Đurić za TV Hepi.\n"Vučić uspeo da "skine" priču o priznanju"\nNaglasio je da je Srbija u Vašingtonu postigla nekoliko važnih stvari ističući, pre svega, da je predsednik Srbije Aleksandar Vučić uspeo da skine sa dnevnog reda priču o međusobnom priznanju Kosova i Srbije.\nTakođe, smatra važnim i to što je Priština, uz pritisak predsednika Trampa, uključena u inicijativu "mini-šengen" što, kako kaže, garantuje da više neće moći da uvode takse od 100 odsto.\n- Predsednik Vučić je izdejstvovao da Priština pred Trampom potpiše obavezu da će da poštuje zakone i sudske presude koje se ponajviše odnose na manastir Visoki Dečani - naveo je Đurić.\nBliži Trampovoj poseti\nVažan rezultat postignut u Vašingtonu je i otvaranje kancelarije američke korporacije DFC, teške oko 60 miliona dolara koja, ističe Đurić, otvara vrata američkim investitorima.\n- Do sada smo imali investcije iz Nemačke, Italije, Rusije, Kine... dodatno ćemo ekonomski ojačati kao zemlja ako budemo imali velike američke investicije, da ne govorimo o tome da Amerikanci štite stabilnost prostora na kojem investiraju - rekao je Đurić.\n- Sada smo mnogo bliži nego ranije poseti američkog predsednika Srbiji, za naše međusobne odnose bilo bi izuzetno važno da nastavimo da radimo na tome. Konačno se na delu vidi srpski lobi, nema više samo albanaskog lobija, a da Srbija ćuti, sada je i naša zemlja aktivna - istakao je Đurić.\n"Tramp nam odao priznanje za rezultate"\nOn je dodao da je predsenik Vučić imao brojne susrete sa svetskim državncima kao što su predsednik Kine Si Đinping, ruski predsednik Vladimir Putin, nemačka kancelarka Angela Merkel i da je uspeo da izgradi međunarodni kredibilitet predstavnika države koja, kako kaže, sprovodi ono što se dogovori i pouzdan je i stabilan partner.\nDodaje da je Vučić je na čelu države koja je u prethodnih osam godina uspela da napravi izvanredne ekonomske rezultate.\n- I predsednik Tramp nam je odao priznanje za rezultate koje imamo u veme korone, pre svega kada je reč o nezaposlenosti. Podsetiću da Srbiji niko 2012.godine nije davao više od šest meseci do bankrota, morali smo da pozajmljujemo novac da isplaćujemo plate i penzije posle (Dragana) Đilasa, (Vuka) Jeremića i ostalih koji umanjuju značaj postignutih sporazuma - zaključio je Đurić.


Grupa za kreativnu ekonomiju - Kreativna privreda rešenje za lokalni ekonomski razvoj - Grupa za kreativnu ekonomiju\nNa nedavno završenom 3 Forumu kreativne ekonomije održanom kao partnerstvo Grupe za kreativnu ekonomiju i Stalne konferencije gradova i opština, ocenjeno je da lokalni održivi razvoj mora da se bazira na sistemskim rešenjima, afrimisanju holističkog pristupa razvoju kreativne privrede i boljem integrisanju principa kreativne ekonomije – efikasnoj zaštiti intelektualne svojine, merama koje direktno podržavaju razvoj kreativnih industrija i kreativnog preduzetništva, zaštiti i unapređenju raznolikosti kreativnih izraza i podsticanju inovacija.\nU prepunoj sali Hotela Metropol kroz 3 sesije, učestvovalo je 22 govornika i diskutanata od oko 140 učesnika Foruma. Đorđe Staničić generalni sekretar Stalne konferencije gradova i opština otvarajući Forum istakao je da razvoj opština i gradova treba da bude utemeljen na savremenim modelima razvoja koji integrišu kreativni sektor, inovativnost i efikasnu upotrebu lokalnih resursa, kako bi se privukla sredstva iz EU fondova za te namene.\nDimitar Gančev zamenik direktora Uprave za kreativne industrije, pri Međunarodnoj organizaciji za intelektualnu svojinu (WIPO) rekao je da Srbija treba da iskoristi potencijale globane afirmacije kreativne ekonomije i zauzme svoje mesto. On je naglasio “da primeri dobre prakse ne mogu biti razvojni modeli, već se mora raditi na sistemskim rešenjima u oblasti kreativne ekonomije i stvoriti preduslovi za njen razvoj u Srbiji”.\nHristina Mikić direktorka Grupe za kreativnu ekonomiju naglasila je da uzroci slabog razvoja kreativne ekonomije nisu samo lokalni, vec često nacionalnog karaktera. „Nemamo eksplicitnu kulturnu politiku na nacionalnom nivou (a ni implicitna nikome nije jasna), ni strategiju razvoja kreativnih industrija, zastarela nam je regulativa u ovoj sferi, nedovoljna je saradnja i razmena primera dobre prakse integrisanja ovog sektora u lokalni razvoj i evidentan je deficit ljudskih resursa u javnoj administraciji koji su obučeni da rade na razvoju projekata u ovim oblastima“ ocenila je Mikićeva.\nprof. Gojko Rikalović sa Ekonomskog fakulteta u Beogradu ocenio je da davanje priortieta razvoju kreativne privrede može biti rešenje za kvalitetniji lokalni ekonomski razvoj.\nDušan Purić pomoćnik ministra za privredni prazvoj u Ministarstvu privrede ukazao je da ovo ministarstvo podržava razvoj kreativne ekonomije kroz olakšice za proizvodnju audiovizuelnih dela u Srbiji, radi na afirmisanju kreativne ekonomije kao jednog od glavnih stubova održivog privrednog razvoja i na uključivanju kreativnih industrija u strategiju industrijske politike i inovacija. Vlada Marić direktor Zavoda za zaštitu intelektualne svojine ukazao je da je neophodno raditi na mehanizmima efikasne zaštite intelektualne svojine kao jednom od osnovnih preduslova razvoja kreativnih industrija.\nMaja Knežević i Slađana Grujić sekretarke odbora za kulturu i ekonomsku politiku i ruralni razvoj u Stalnoj konferenciji gradova i opština ukazale su da na lokalnom nivou nedostaju baze podataka i istraživanja na osnovu kojih bi mogle da se kreiraju kvalitetne javne politike i da je neophodno rešiti imovinske odnose kako bi se realizovali projekti u ovoj oblasti.\nProf. Lukrecija Đeri državna sekretarka u Ministarstvu turizma, telekomunikacija i trgovine predstavila je kako ovo ministarstvo na bazi proizvoda i sadržaja kreativne ekonomije, razvija domaći turizam na primerima projekata HERA, „Planinski doručak“ i očuvanja slovačke umetnosti u Kovačici.\nNa kraju Foruma predstavljeni su projekti stvaranja održive kreativne ekonomije na lokalnom nivou. Svoje uspehe predstavili su Kristina Biceva iz Kancelarije za zaštitu kulturnog nasleđa, Ministarstvo kulture Republike Makedonije, Ivana Samardžić iz Grupe za kreativnu ekonomiju, Jasmina Beljan Iskrin iz Turističke organizacije Sremski Karlovci i Biljana Marčeta iz Dunavskog turističkog klastera.


Gak: Prvog dana stiglo 4000 zahteva za upis u vrtiće\nTanjug 12. aprila 2022. 09:37\nBEOGRAD – Za upis dece u državne predškolske ustanove u Beogradu vlada veliko intresovanje, a samo prvog dana konkursa, u ponedeljak, stiglo je skoro 4000 zahteva, rekao je za Tanjug gradski sekretar za obrazovanje i dečju zaštitu Slavko Gak.\n“Prvi dan konkursa za upis u beogradske vrtiće je protekao u najboljem redu. Veliko interesovanje je i uobičajeno za prvi dan konkursa, ali ono što je najvažnije jeste da će grad Beograd po prvi put u istoriji biti bez liste čekanja za vrtiće. Najveće interesovanje vlada na najmnogoljudnijim opštinama Novi Beograd, Zemun, Voždovac, Palilula, Čukarica i Zvezdara”, rekao je Gak.\nOn je naveo da ima 13.955 slobodnih mesta, a konkurs traje do 13. maja.\n„Preliminarne liste primljene dece biće objavljene 6. juna, nakon čega će rok za žalbe trajati do 15. juna, upisna komisija će ih razmatrati do 24. juna, nakon čega će biti objavljena i konačna lista. Roditelji koji ne upišu decu u državne vrtiće mogu da iskoriste subvenciju grada Beograda za boravak dece u privatnim predškolskim ustanovama”, rekao je Gak.\nMUP: Zakazivanje termina za izdavanje ličnih dokumenata…\nObnovljene dve ulice u Sremcici, za radove oko 14 mln dinara\nObnovljene dve ulice u Sremčici, za radove izdvojeno oko 14…\nGerontološkom centru Obrenovac novo sanitetsko vozilo


Koncert Udruženja za negovanje tradicije VETERANI ZLATIBOR - UžiceMedia\nNaslovna Kultura Koncert Udruženja za negovanje tradicije VETERANI ZLATIBOR\nPred brojnom publikom sinoć na Kraljevom trgu nastupilo Udruženje za negovanje narodne tradicije „Veterani Zlatibor“.\nU okviru „Zlatiborskog kulturnog leta“ održana je još jedna manifestacija posvećena kulturnom nasleđu Zlatibora, koncert Udruženja za negovanje narodne tradicije „Veterani Zlatibor“.\nZlatibor ne bi bio to što jeste da nema duh negovanja narodne tradicije i stvaralaštva, čiji je neizostavni deo i udruženje za negovanje narodne tradicije „Veterani Zlatibor“. Udruženje postoji devet godina, a pod ovim imenom radi i nastupa preko četiri godine. Okuplja oko 40 članova i rekreativaca folklora.\nKoncert je počeo„ Igrama Zlatiborskog kraja“, koreografa Marka Vesovića koji je inače autor prve tri koreografije koje su „Veterani“ izvodili. Nastavilo se „Igrama iz Centralne Srbije“ pomenutog autora, da bi potom nastupili i pevačke grupe. Nastupili su muška pevačka grupa „Šljivovica“ iz Šljivovice sa spletom pesama kao i ženska pevačka grupa Etno udruženja „Zlakusa“ sa pesmom „Nedeljom mi dolazio Mile“.\nUsledila je treća koreografija „Veterana“„ Leskovac“, da bi potom publika uživala u virtouznom muziciranju na tradicionalnim duvačkim instrumentima u izvođenju Marka Džambasovića. Za kraj „ Veterani“ su izveli „Igre Bosilegradskog krajišta“ autora Dragomira Božovića za najupornije posetioce koji su uprkos nepogodnom vremenu sa kišobranima sačekali sam kraj koncerta.\nČlanovi Udruženja su se na kraju zahvalili publici i istakli veliku zahvalnost na pomoći, podršci i razumevanju: Opštini Čajetina, Turističkoj organizaciji „ Zlatibor“, Sportskom centru Čajetina i kompletnoj turističkoj privredi zlatiborskog kraja.\nTuristi na Zlatiboru su pokazali veliko interesovanje za ovakav tip manifestacija koje su u duhu narodne tradicije a primetan je bio broj stranih posetilaca u publici koji su sa neskrivenim oduševljenjem posmatrali svaki deo koncerta, navodi se u informaciji TO „Zlatibor“.\nNarednu priliku za druženje zlatiborska publika imaće već u u sredu, 1. avgusta, kada se na Kraljevom trgu u okviru „Zlatiborskog kulturnog leta“ održava Festival narodne muzike.\nPrethodni tekstU IME MUŠKOG NARODA Analiza osuđujućih sudskih presuda za prekršajno delo prostitucija\nSledeći tekstTRENING DAN Udružimo se, vežbajmo zajedno i pokrenimo sve one koji to nisu mogli sami


Novi Dell uređaj donosi IoT tehnologiju u malom pakovanju Novi Dell uređaj donosi IoT tehnologiju u malom pakovanju – Personal magazin\nDell Edge Gateway iz serije 3000 je mali, ali veoma moćan uređaj koji pruža korisnicima nove mogućnosti za skladištenje i čuvanje podatka Kompanija Dell predstavila je na Svetskom kongresu mobilne…\nDell Edge Gateway iz serije 3000 je mali, ali veoma moćan uređaj koji pruža korisnicima nove mogućnosti za skladištenje i čuvanje podatka\nKompanija Dell predstavila je na Svetskom kongresu mobilne telefonije (MWC) novi model Dell Edge Gateway iz serije 3000 koji pruža korisnicima bolju fleksibilnost, povezivanje i informacije u realnom vremenu. Dell je kompanija sa najrasprostranjenijom IoT tehnologijiom na tržištu, njihovi uređaji, među kojima je Dell Edge Gateway, su prilagođeni za najekstremnije uslove i male prostore. Seriju 3000 čine tri kompaktna modela namenjena za digitalnu industriju, transport i profesionalne monitore. Dell Edge Gateway pruža mogućnost korisnicima da na siguran način prenesu i analiziraju važne podatke na mreži, kao i da prikupe informacije u realnom vremenu.\nZa korisnike koji traže sve bržu analizu velike količine podataka na svojim mrežama, kompanija Dell nudi kompletan portfolio koji uključuje Edge Gateways, bezbednosna i upravljačka rešenja, skladištenje podataka, brzo povezivanje i na taj način omogućava korisnicima da pravovremeno reaguju i donesu pravu odluku vezanu za poslovanje. Analiza podataka na ovaj način pomaže da se utvrdi koji su podaci interesantni i relevantni i koji treba da budu sačuvani na cloud sistemu, radi dalje analize i skladištenja, što korisnicima smanjuje troškove i bezbednosne probleme.\n„Povezivanje više uređaja i korišćenje računara za prenos i skladištenje podataka postalo je ključno u poslovanju kompanija. IoT tehnologija unapređuje korisničko iskustvo, olakšava poslovanje i utiče na rast kompanije i njenu digitalnu transformaciju. Dell Edge Gateway je mali, ali veoma moćan uređaj koji pruža korisnicima i partnerima nove mogućnosti za skladištenje i čuvanje podatka”, izjavio je Dermot O’Connell zamenik predsednika OEM i IoT Solutions sektora u kompaniji Dell EMC.\nEdge Gateway iz serije 3000 priključio se nagrađivanim Dell hardverima iz IoT linije uređaja, Edge Gateway iz serije 5000 i Embedded Box PC iz serija 3000 i 5000. Svi uređaji pružaju end-to-end usluge kompanije Dell, garanciju za hardver i Dell ProSupport uslugu do pet godina garancije, kao i usluge Dell Deployment servisa. ProSupport na uređaju Gateway iz serije 3000 uključuje automatsku podršku, pristup sistemu 24/7, kao i Advanced Exchange opciju za bolju i bržu zamenu jedinica.\nUređaj Gateway iz serije 3000 je prošao rigoroznih deset testova sprovedenih u IoT labaratoriji, a na njegovom osmišljavanju radilo je nekoliko najvećih stručnjaka u kompaniji Dell. Ova linija nastala je kao rezultat istraživanja tržišta i dizajnirana je da zadovolji sve korisnike. Za razliku od serije 5000 koja je pravljena za zahtevniju mrežu, serija 3000 je idelana za manje zahtevne mreže, manje prostore i jednostavnije analize podataka.\n„Novi uređaj Dell Edge Gateway iz serije 3000 ima Intelov procesor koji omogućava moćnu analitiku u kompaktnom obliku koji odgovara zahtevima IT industrije. Kompanija Intel će nastaviti saradnju sa kompanijom Dell i u budućnosti, usmeravajući IoT korisnike na ono što je važno u poslovanju”, rekao je Ken Caviasca, generalni menadžer IoT Group sektora u kompaniji Intel.\nZajedničke specifikacije za sva tri modela:\n2 GB RAM i8 GB eMMC memorije (32 GB i SD karticu za dodatnu memoriju)\nIntegrisanu 3G ili 4G LTE mrežu\nPodršku za temperature od -30°C to 70°C\nGPS, akcelometar i senzore za pritisak\nNapajanje u rangu od 12-57 VDC\nMogućnost povezivanja za dodatno napajanje Power-over-Ethernet (PoE)\nDell Edge Gateway iz serije 3000 biće dostupan na leto 2017. godine.\nNovi Dell uređaj donosi IoT tehnologiju u malom pakovanju was last modified: March 3rd, 2017 by Redakcija


X5 M Competition je jubilarni petomilioniti proizvedeni BMW u Americi - Auto Republika\nBMW je izuzetno popularan premijum brend u Sjedinjenim Američkim Državama. Prošlogodišnja prodaja od 324.826 vozila je bila druga najveća u segmentu luksuznih vozila, odmah iza velikog rivala Mercedesa, da bi nemačka firma sada proslavila još jedan značajan jubilej.\nNaime, iz fabrike u gradu Spartanburg (američka savezna država Južna Karolina) je nedavno izašao ukupno petomilioniti primerak vozila marke BMW. Iz kompanije kažu da im je bilo potrebno 26 godina za takav podvig, ali i da je prošlo svega tri godine od kada je sa proizvodnih traka sišao primerak sa rednim brojem 4 miliona.\nU ovom slučaju, čast je pripala modelu X5 M Competition u crvenoj boji i sa 4,4-litarskim V8 agregatom koji razvija 625 konjskih snaga zahvaljujući turbo punjaču. Dok BMW proizvodi ovaj luksuzni terenac za sva svetska tržišta u svojoj fabrici u Južnoj Karolini, ovaj specifičan model će ostati „kod kuće“.\nTo znači da neće napustiti fabriku i ostaće unutar muzeja zajedno sa još jednim specijalnim modelom. Reč je primerku 318i E36, koji je ujedno bio prvi automobil bavarske firme koji je proizveden „preko bare“. Kao i u slučaju prethodnika, i X5 M Competition je potpisan od strane ljudi koji su ga proizveli.\nBMW je otvorio spomenutu fabriku 1994. godine, a milioniti primerak (Z4 M Roadster) je stigao 12 godina kasnije. Bilo je potrebno šest godina da se cifra podigne na dva miliona, a 2015. godine je stigao i tromilioniti BMW (X5 M). Spomenućemo da je i primerak s rednim brojem četiri miliona koristio M nalepnicu, odnosno bio je to X3 xDrive M40i, koji je pronašao kupca 2017. godine.\nBMW u Južnoj Karolini proizvodi sve krosovere i terence s izuzetkom najmanjih X1 i X2. Polovina svih modela kompanije prodatih u Americi stiže iz ove fabrike, ali čak 70% njih je namenjeno izvozu.\nProšle godine, s trake je sišlo 411.620 primeraka u vrednosti od 9,6 milijardi američkih dolara, što čini BMW najvećim izvoznikom među automobilskim kompanijama. Sledeći jubilej, to jest šestomilioniti primerak, se očekuje na leto 2023. godine\ntags: američko tržište bmw jubilej spartanburg\nprevious Peugeot 308 prošao kroz blagu restilizaciju (GALERIJA)\nnext Renault Arkana dolazi na evropsko tržište?


Bit Alijansa učestvovala na konferenciji HR4IT u Beogradu – Bit Alliance\nBit Alijansa učestvovala na konferenciji HR4IT u Beogradu\nSvjedoci smo brzih promjena trendova i izrazitog razvoja IT industrije. To donosi brojne koristi za čovječanstvo, ali i izazove. Jedan od izazova se oslikava u HR oblasti. Veliki broj HR stručnjaka suočava se sa ozbiljnim zadatkom. Tatjana Vučić, izvršna direktorica Bit Alijanse bila je govornica na konferenciji HR4IT i sa učesnicima podijelila iskustva iz BiH kada je u pitanju zapošljavanje IT stručnjaka u kompanijama. Predstavila je izazove sa kojim se kompanije susreću prilikom zapošljavanja te savjete na koji način kompanije mogu unaprijediti svoj brend kada se radi o zapošljavanju i privlačenju najboljih IT stručnjaka.\n“Konferencije poput HR4IT su izuzetno značajne, ne samo za HR menadžere u IT kompanijama nego i sve zainteresovane u IT sektoru, jer omogućavaju direktnu razmjenu znanja i iskustva prisutnih. Kada govorimo o zapošljavanju najkvalitetnijih IT stručnjaka u kompanijama, globalno je gorući problem deficit radnog kadra sa kojim se IT industrija susreće, tako da je prije svega važno učiniti industriju atraktivnom za mlade kako bi se odlučili za izgradnju svoje karijere u IT oblasti. Dalje, neophodno je da kompanije ulože svoju kreativnost i predstave budućim zaposlenicima zašto su baš oni kompanija za njih te šta ih to diferencira od drugih kompanija. To je sigurno izazovan zadatak, ali IT kompanije su po prirodi svojih projekta izuzetno zanimljive, dinamične i fleksibilne, što u suštini i traže buduće generacije u svojim poslodavcima.“, navela je Tatjana Vučić, izvršna direktorica Bit Alijanse.\nOrganizator konferencije bio je Omega Consulting Team koji predstavlja tim iskusnih konsultanata, predavača i menadžera sa dugogodišnjim iskustvima na različitim rukovodećim i upravljačkim funkcijama u kompanijama.


OD 1989 Paradox Security Systems Ltd se bavi proizvodnjom impresivnih linija detektora pokreta, protivprovalnih bezbednosnih panela od 1994, i DIGIPLEX serije enkriptovanih adresabilnih sistema od 1996. Zatim je, 2001 godine, Paradox predstavio širok spektar bežičnih sistema, uključujući nagrađenu Magellan konzolu. Tokom poslednjih nekoliko godina, implementiran je obiman PC software, jer se zahtevi kompanija sve više šire ka software-skom monitoringu.\nParadox proizvodi se distribuiraju u preko 100 zemalja. Njihov R&D tim kontinualno prati svakodnevne izazove da bi kreirali proizvode koji zadovoljavaju istovremeno tehnološke i estetske kriterijume. Moraju biti jednostavni za upotrebu i da omoguće nivo bezbednosti.\nPoznati po svojim inovativnim tehnologijama i naprednom dizajnu, ova privatna kompanija je jedna od deset najboljih proizvođača bezbednosnih sistema u svetu.\nZa više informacija posetite web prezentaciju proizvođača na www.paradox.com\nWC588P Bežična detekcija ugljen-monoksida (CO)\nREM15 NEW Daljinski upravljač sa svetlećim tasterijam\nZX8 Adresabilni modul za proširenje - 8 zona\nGS250 NEW Gpower Bežični detektor pomeraja\nPMD2 Analogni PIR detektor (ne reaguje na kućne ljubimce do 18 kg/40 lb.)\nPMD75 Digitalni PIR detektor visokih performansi sa dulnom optikom\nPMD85 Spoljni digitlni PIR visokih performansi sa dualnom optikom\nDCT2 Minijaturni bežični kontakt za vrata\nDCT10 2-Zonski bežični široko-opsežni magnetno upravljivi kontakt\nDCTXP2 2-Zonski bežični kontakt za vrata\nIPR512 NEW GPRS/IP monitoring prijemnik\nEXT Antenski dodaci


Budva: Zatvaraju se igrališta, teretane na otvorenom, šetališta – Borba\nBudva: Zatvaraju se igrališta, teretane na otvorenom, šetališta\nOpštinski Tim za zaštitu i spašavanje Opštine Budva, na današnjoj sjednici kojom je predsjedavao gradonačelnik Marko Carević, a na osnovu preporuka IZJCG i Ministarstva zdravlja je donio sledeće zaključke i preventivne mjere:\nOd ponedeljka 15. feburara zatvaraju se igrališta i teretane na otvorenom prostoru na teritoriji opštine Budva.\nNa osnovu Naredbe za preduzimanje privremenih mjera za spriječavanje unošenja u zemlju, suzbijanje i spriječavanje prenošenja novog koronavirusa koju je donijelo Ministarstvo zdravlja i Preporuka IZJCG, u cilju efikasnije zaštite zdravlja građana i sprečavanja prenošenja virusa, opštinski Tim donosi naredbu o zabrani korišćenja svih šetališta na teritoriji Opštine Budva (Jaz, Budva, Bečići, Rafailovići, Miločer, Sveti Stefan, Pržno, Petrovac, Buljarica); svih plaža, trgova, parkova i javnih površina pogodnih za okupljanja koje se nalaze na teritoriji ove opštine kao i platoa ispred Starog grada.\nOpštinski Tim je donio odluku da na prostoru Starog grada mogu boraviti samo vlasnici objekata i oni koji žive i rade na ovom lokalitetu, u skladu sa izdatim naredbama nadležnih državnih organa. Zadužuje se Komunalna policija da vrši kontrolu poštovanja izdatih zabrana korišćenja u saradnji sa Centrom bezbjednosti Budva. Svi koji prekrše izdate naredbe biće procesuirani shodno propisanim zakonskim sankcijama.\nZadužuje se Služba zaštite i spašavanja Opštine Budva da vrši redovnu dezinfekciju svih objekata javnih ustanova na teritoriji opštine kao i javnih površina, stambenih ulaza, ulica, parkinga i drugih površina u cilju suzbijanja širenja novog korona virusa u cilju zaštite zdravlja građana.\nPripadnici Službe zaštite i spašavanja se stavljaju na raspolaganje Patronažnoj službi JZU Dom zdravlja u cilju bržeg i efikasnijeg djelovanja i pružanja pomoći COVID pacijentima koji se nalaze na kućnom liječenju.\nObaveza svih stanovnika Budve je nošenje zaštitne maske na javnim površinama, a kontrolu i poštovanje će sprovoditi pripadnici Komunalne policije.\nSva službena vozila Opštine Budva, javnih ustanova i lokalnih preduzeća stavljaju se na raspolaganje opštinskom Timu za zaštitu i spašavanje za potrebe dopremanja hrane, ljekova i drugih potrepština građanima Budva kojima je pomoć potrebna.\nPozivaju se privredni subjekti koji posluju u vrijeme važenja privremenih mjera da se striktno pridržavaju izdatih naredbi i poštuju higijenske, zdravstvene i druge uslove.\nU cilju smanjenja gužvi u objektima gdje se vrše pekarske djelatnosti preporučuje se da se roba izdaje putem šaltera kako bi se izbjeglo zadržavanje u samim objektima i time održala preporučena socijalna distanca.\nPozivaju se trgovinski objekti koji se bave prodajom prehrambene i mješovite robe, finansijske institucije, apoteke, subjekti koji se bave poštanskom djelatnošću i drugi, da prilagode radno vrijeme novonastaloj situaciji i da strogo poštuju preporuke Instituta za javno zdravlje Crne Gore o propisanoj socijalnoj distanci za korisnike usluga. Takođe se pozivaju da poštuju i druge propisane mjere kojima se obezbijeđuje veća sigurnost i bezbjednost zaposlenih i kupaca i time dodatno obezbijede poštovanje socijalne distance i sprečavanje širenja koronavirusa.\nZadužuje se CB Budva da osnovu dobijenih spiskova lica koji su pozitivni na COVID-19, od strane zdravstveno-sanitarne inspekcije i drugih nadležnih državnih organa vršri kontrolu poštovanja izrečenih mjera, kao i u slučaja kršenja istih preduzmu sve zakonske mjere u cilju sankcionisanja neodgovornih građana.\nZadužuje se CB Budva da u situacijama kada drugi nadležni državni organi ne mogu pronaći ili stupiti u kontakt sa licima koji su COVID pozitivni ili im je izrečena mjera samoizolacije, preduzmu radnje kako bi se ista pronašla i procesuirala u skladu sa zakonskim nadležnostima.\nSvi državni, opštinski organi i službe su u obavezi da uspostave maksimalni stepen koordinacije i saradnje u svojim aktivnostima u cilju sprovođenja predloženih mjera za sprečavanje daljnjeg širenja epidemije koronavirusa.\nToni Nadal proziva Đokovića zbog povrede\nAbazović: Vlada je odlučna da se obračuna sa organizovanim kriminalnom i korupcijom


Kipreos: Srbija istim tempom ka EU - Radio Sto Plus\nKipreos: Srbija istim tempom ka EU\nŠef Misije OEBS u Beogradu Dimitrios Kipreos ocenio je danas da Srbija, ukoliko nastavi ovim tempom, ima velike šanse da do kraja godine „uzme ono što je pozitivno“ od Evropske unije. Kipreos je gostujući u programu novopazarskog radija Sto plus izrazio nadu da...\nŠef Misije OEBS u Beogradu Dimitrios Kipreos ocenio je danas da Srbija, ukoliko nastavi ovim tempom, ima velike šanse da do kraja godine „uzme ono što je pozitivno“ od Evropske unije.\nKipreos je gostujući u programu novopazarskog radija Sto plus izrazio nadu da će rad Misije OEBS na moderniciji i reformama Srbije doprineti da zemlja odgovori na evropske standarde.\nUpitan da li je rekonstrukcija Vlade Srbije ugrozila usvajanje medijske strategije, Kipreos je ukazao na značaj tog posla i dodao da očekuje da se on nastavi.\n„Nemam nikakve najave da će se cela stvar zaustaviti. Misija je uvek spremna da na tom projektom radi sa Vladom, udruženjima, novinarima i svima ostalim koji su ukljuceni u taj proces“, rekao je Kipreos.\nGrupa ambasadora nekoliko evropskih zemalja drugi dan boravi u Novom Pazaru. Delegaciju čine i zamenik šefa Misije evropske delegacije u Srbiji Adriano Martins, ambasador Švajcarske Ervin Hofer i ambasador Belgije Alan Kundicki.


Civilni sektor: Đukanović nam šalje „jastrebove” - Vijesti.me\nOPET NA METI ZAPALJIVIH PORUKA ŠEFA DPS-A\nCivilni sektor: Đukanović nam šalje „jastrebove”\nMilovac: Lider DPS-a ima najveću korist od toga da prestane da se priča o Prvoj banci, Limenci, kriminalnim grupama.... Edit\nMilo Đukanović (Foto: Luka Zeković)\nMila Radulović, Ivan Čađenović 25. novembar 2017, 07:43 ažurirano 21. maj 2019, 13:04\nAktivisti nevladinog sektora Daliborka Uljarević i Dejan Milovac, kao i direktor “Vijesti” Željko Ivanović, nisu iznenađeni time što je lider DPS-a Milo Đukanović na javnu scenu vratio stari riječnik prijetnji i uvreda onima koji kritički prate vlast i moćnike u državi.\n“Vokabular koji godinama koristi je dio njegovog i ličnog i političkog identita i od takve osobe se bolje i ne može očekivati. Ipak, u zemlji koja ima desetine nerasvijetljenih napada na novinare i aktiviste civilnog sektora, u kojoj još ne znamo ko su nalogodavci ubistva Duška Jovanovića ili bombaškog napada na redakciju “Vijesti”, ponovni pozivi na obračun sa neistomišljenicima treba shvatiti veoma ozbiljno,” smatra direktor Istraživačkog centra MANS-a Dejan Milovac.\nDejan Milovac(Foto: Arhiva "Vijesti")\nĐukanović je u srijedu na TV Pink rekao da dio NVO i medija djeluju kao parapolitičke organizacije, čiji je cilj smjena vlasti i da se lažno predstavljaju zbog novca iz međunarodnih fondova.\n“Svjedočili smo da se u dijelu medija, koji se sami predstavljaju kao samostalni, najmoćniji u regionu.. Ali ja ih radije kvalifikujem kao "medijsku mafiju", koja vodi kampanju protiv NATO-a...", rekao je lider DPS.\nĐukanović je ranije, kao premijer, u više navrata iznosio slične ocijene, nakon kojih bi obično uslijedili napadi na novinare ili imovinu “Vijesti”, kao i satanizovanje istaknutih NVO aktivista u medijima koje je indirektno kontrolisao.\n“Đukanović iz ličnih i političkih motiva nastavlja da crta mete na glavama svih onih koji se bave njegovim i biznisima njegovog neposrednog okruženja. I onog političkog, ali i onog kriminalnog”, kaže Milovac.\nZa njega nesporno lider DPS-a ima najveći motiv i najveću korist od toga da prestane da se priča o “Telekomu, Prvoj banci, Limenci, KAP-u i desetinama opljačkanih preduzeća, aferi “Snimak” i zloupotrebi državnih fondova tokom izbora, plejadi manje ili više organizovanih kriminalnih grupa koje su svoj dom i sigurnu luku našle u Crnoj Gori za vrijeme njegove vladavine”.\nDirektor “Vijesti” Željko Ivanović podsjeća da Crna Gora “ima nesreću da skoro tri decenije ima najuticajnijeg političara, koji urušava sve standarde slobode govora i medija”. S druge strane, dodaje on, je najuticajniji medij koji ne popušta Đukanoviću, niti misli da odustaje od one uloge koja u svakom normalnom društvu pripada odgovornim medijima.\n“A to je kontrola moćnika, javnih funkcionera, institucija kako bi se zloupotrebe javnih fondova i urušavanje društvenih vrijednosti sveli na minimum”, kaže Ivanović.\nDirektorica Centra za građansko obrazovanje Daliborka Uljarević kaže da su “izlivi netrpeljivosti i bijesa prema neistomišljenicima opasni, imajući u vidu ogromnu moć Đukanovića”.\nOna navodi da su NVO u Crnoj Gori razvijene i uticajne i da su otvorile važna pitanja. Njihove ocjene ključnih izazova, dodaje, imaju mjesto u izvještajima relevantnih međunarodnih organizacija. “Zato se sprovode u različitim oblicima najprljavije kampanje protiv takvih NVO i njihovih lidera, ali i medija i nezavisnih pojedinaca koji dovode u pitanje postojeće monopole moći”, kaže Uljarevićeva.\nOna smatra da lider DPS-a i ovaj put daje znak svojim “medijskim i partijskim jastrebovima” da intenziviraju takve kampanje, “demonstrirajući svoj poznati i netačni stav da NVO ne mogu politički promišljati i djelovati, iako su NVO same po sebi politički fenomen”.\nZa direktora”Vijesti” lider DPS-a je sada, nakon duge i apsolutističke vladavine, problem ne samo Crne Gore, već i EU. ”Neka briselski zvaničnici koji vode intenzivne pregovore sa Đukanovićem i njegovim saborcima, vide da li zemlja čiji vodeći političar psuje, urušava i opanjkava ozbiljne medije može biti lider u integracijama”, dodaje Ivanović.\nEvropski zvaničnici su u izjavama i izvještajima ranije pozvali zvaničnike Crne Gore da se uzdrže od zapaljivih izjava koje pogoršavaju ambijent za rad medija.\nDelegacija EU u Podgorici nije odgovorila na pitanja “Vijesti”u vezi sa optužbama koje je Đukanović iznio na račun NVO i medija.


Upravljanje bezbednosnim informacijama SIEM | McAfee\nJedna od važnih stvari koje bi svaka organizacija trebalo da razmotri je i uvodjenje rešenja za centralizovano prikupljanje sigurnosnih informacija i dogadjaja (SIEM – Security Information and Event Management).\nSIEM rešenja ne predstavljaju samo sisteme za prikupljanje logova, već se definišu kao skup kompleksnih tehnologija koje za cilj imaju da korisnicima pruže holistički pogled na celokupnu IT infrastrukturu. Pored toga, SIEM rešenja imaju veoma važnu ulogu u organizacijama koje imaju nameru da svoje poslovanje usklade sa različitim sertifikatima, kao što su ISO 27001, PCI, HIPAA i drugi.\nSistem za prikupljanje logova i dogadjaja sa raznih uredjaja, servera i aplikacija u mreži (svičevi i ruteri, firewall, baza podataka, aktivni direktorijumi, aplikacije i dr.)\nSistem za centralizovane i slojevite preglede u formi raznih dashboard‑ova\nNormalizacija, koja predstavlja prevodjenje kompjuterskog žargona u podatke čitljive za krajnjeg korisnika\nAdaptabilnost, tj. mogućnost prilagodjavanja SIEM rešenja tako da razume jezike različitih uređaja, bez obzira na to o kom vendoru, formatu ili tipu poruka je reč\nMogućnost kreiranja izveštaja i alarmiranja administratora sistema u slučaju različitih incidenata\nOpisani nivoi zaštite samo su neki od predloga za ulaganje inženjerskih i finansijskih resursa, ali nisu univerzalni standard zaštite koju svako mora da ima. Da bi se počelo sa planiranjem zaštite, kompanija mora da detektuje i prioritetizuje svoje ključne servise i resurse i da, u skladu sa tim, odluči šta je najvažnije zaštititi. Tako, na primer, mnoge manje kompanije neće imati potrebu za SIEM ili WAF rešenjima, dok će veće kompanije možda morati da se pozabave i definisanjem polisa za BYOD, uvodjenjem sandboxing ili user activity monitoring rešenja.


Vučić: Od subote u 13h do ponedeljka u 5h zabrana kretanja - MediaSfera\nPredsednik Aleksandar Vučić izjavio je da se uvodi zabrana kretanja od 13 sati u subotu do ponedeljka do pet ujutro. To jedino ne važi za penzionere koji imaju mogućnost da izađu u prodavnice od 4 do 7 časova u nedelju, rekao je i dodao da bi ipak voleli da ih manje vide nego prošle nedelje, jer je za njih rizik najveći. Dodao je i da ne može više od dvoje ljudi da se okupi na istom mestu i da to važi od večeras. Treća mera je olakšavajuća i važi od subote uveče – od 23 časova do 01 čas u rasponu od 200 metara od prebivališta biće dozvoljena šetnja ljubimaca.\nObraćajući se javnosti nakon sednice Kriznog štaba, Aleksandar Vučić je rekao da su danas analizirali uticaj mera i onoga što su uradili. Konsultovali smo se s kojim merama da idemo i doneli smo neke zaključke – da deo mera moramo da pooštrimo, deo da olakšamo, naveo je. Vikendi su nam bili najveći problem, ostavili smo ljudima vremena da kupe šta treba i da u nedelju ostanu kućama, rekao je.\nZabrana okopljanja više od dve osobe\nVučić je rekao da je zabrana o okupljanju najviše dve osobe na jednom mestu doneta zbog ljudi koji šetaju ljubimce, pa se okupljaju.\nVučić je naveo i da u naredna 72 sata očekuju ubrzanje u broju zaraženih, a da je za očekivati i povećanje broja smrtnih slučajeva, imajući u vidu broj ljudi na respiratorima. Naveo je da je 81 čovek na respiratorima.\nTestirani zdravstveni radnici\nVučić je rekao da je razgovarao sa predsednikom Rusije Vladimirom Putinom i da će sutra doći Iljušin u 11 časova sa doktorima, njihovom opremom, respiratorima i medikamentima u pomoć, da će poslati, “čini se, isti paket kao za Italiju”. Doći će i ljudi koji će dezinfikovati bolnice, ulice, objekte, sa svojom opremom, dodao je.\nMediaSfera Predsednik Aleksandar Vučić izjavio je da je Vlada Srbije donela odluku da…


VUČIĆ DANAS SE SASTAJE SA PREDSEDNIKOM EVROPSKOG SAVETA MIŠELOM: Očekuju se dobri razgovori o evropskoj budućnosti Srbije\nAutor: Glas javnosti 19.05.2022. u 09:41\nPredsednik Vučić je u nedelju rekao da sa Mišelom očekuje dobre razgovore o evropskoj budućnosti Srbije.\nKako prenosi Tanjug za 16 časova planiran je sastanak Vučića i Mišela\nGeneralnom sekretarijat predsednika Republike, a zatim će u 17 sati uslediti izjave za medije dvojice zvaničnika.\nŠarl Mišel je iskreni prijatelj naše zemlje, to stvarno mislim, i pomogao nam je sa derogacijom pravila za treće zemlje, i on i Ursula Fon Der Lajen. Hvala im na tome", kazao je tada Vučić.\nMišel je u sredu predložio formiranje Evropske geopolitičke zajednice koja bi doprinela približavanju i jačanju saradnje evropskih zemalja, uključujući i Zapadni Balkan, na rešavanju zajedničkih izazova, promociji mira, stabilnosti i bezbednosti na zajedničkom kontinentu.\n"Zemlje Zapadnog Balkna, zemlje koje se pridružuju iz našeg istočnog partnerstva i druge evropske zemlje sa kojima imamo bliske odnose su prve na koje ovde mislim. Lideri zemalja koje koje bi učestovale u ovom projektu sastajali bi se najmanje dva puta godišnje, a spoljna politika bi bila najvažnija oblast saradnje u okviru te zajednice", poručio je Mišel.\nPosetom Srbiji Mišel će otpočeti balkansku turneju, tokom koje će 20. maja iz Beograda otputovati Albaniju, a zatim i u BiH, gde će biti do 21. maja.\nšarl mišelaleksanadar vučićpredsednik srbije aleksandar vučićdržavna poseta\nPONOŠ OSNIVA STRANKU


Dramatično u Novom Sadu: Epidemija eksplodirala u poslednja 24 sata, na snazi nove mere - 17.07.2020, Sputnik Srbija\nGradonačelnik Novog Sada Miloš Vučević izjavio da je situacija sa epidemijom korona virusa u ovom gradu - dramatična! 17.07.2020, Sputnik Srbija\n14:25 17.07.2020 (Osveženo: 22:40 03.08.2021)\nGradonačelnik Novog Sada Miloš Vučević izjavio da je situacija sa epidemijom korona virusa u ovom gradu - dramatična!\n"Ovim tempom ako nastavimo, mesta u bolnicama ćemo imati još sedam dana. Nakon toga ne znam da li ćemo moći i da primamo pacijente, odnosno ne znam kako ćemo se organizovati", rekao je gradonačelnik Vučević.\nNove mere: Zatvaranje bazena, zabrana sportskih i zabavnih manifestacija\nOdlukom Gradskog štaba za vanredne situacije, od danas je u Novom Sadu zabranjeno korišćenje otvorenih i zatvorenih bazena, spa i velnes centara, kao i organizovanje svečanosti, sportskih i drugih zabavnih manifestacija.\n„Ove dve mere donete su danas tokom zasedanja Štaba, a uvedene su preventivno kako bi se izbeglo uvođenje vanrednog stanja, koje bi veoma nepovoljno uticalo na privredu i ekonomiju grada“, saopštio je Krizni štab.\nPonovo je na građane apelovano da nose maske, drže odstojanje jedni od drugih i da sačuvaju sebe, tako što će štititi i druge.\nKako se ističe, Gradski štab za vanredne situacije biće u stalnom zasedanju i dalje će pratiti situaciju u gradu. U skladu sa tim će eventualno biti i pooštravane mere ukoliko se postojeće ne pokažu dovoljno efikasnim.\nNavode i da su prethodno aktivirali „skoro sve mere iz okvira svojih nadležnosti osim mere formalnog uvođenja vanredne situacije“.\nNa snazi su i dalje preventivne mere — obavezno nošenje maski u svim zatvorenim prostorima i održavanje fizičke distance od minimum metar i po, zabranjeno je organizovano okupljanje više od 10 ljudi. Na snazi je i obaveza ugostitelja da se preusmere na otvoreni prostor, a onima koji nemaju baštu, kao i klubovima ograničeno je radno vreme od 6 do 21 čas. Oni koji imaju baštu u zatvorenom delu objekta mogu da rade do 21 čas, a u otvorenom do 23 časa.


Potpredsjednik Pažin: Crna Gora nema dileme da želi članstvo u EU, nadamo se aktivnijoj ulozi Unije u regionu\nDatum objave 25.09.2019 15:20 | Autor Kabinet potpredsjednika Vlade\nU Crnoj Gori nemamo rezerve da želimo članstvo u Evropskoj uniji, kao zajednici demokratskih vrijednosti, i nadamo se da će dolazeća briselska administracija dati dodatan podsticaj aktivnijoj ulozi Unije u regionu, saopštio je potpredsjednik Vlade Zoran Pažin na sastanku sa ambasadorima država članica EU i šefom Delegacije EU u Podgorici.\nTokom sastanka, potpredsjednik i ambasadori su razmijenili mišljenja o aktuelnim političkim temama i pitanjima od značaja za proces evropskih integracija Crne Gore.\nNa temu aktuelnog procesa reforme izbornog i drugog zakonodavstva, potpredsjednik je ukazao da je vladajuća većina bezrezervno otvorena za dijalog sa opozicijom, kako bi svi naredni izbori u Crnoj Gori bili održani po najvišim međunarodnim standardima. Naglasio je, međutim, da aktuelni zahtjevi opozicije za tehničkom vladom nemaju ni političko, ni demokratsko, a ni ustavno uporište i da bilo kakav dijalog koji bi značio insistiranje opozicije na takvim nerealnim i neosnovanim zahtjevima nema budućnost.\nGovoreći na temu Zakona o slobodi vjeroispovijesti, potpredsjednik je saopštio da je Vlada spremna da, u konstruktivnom i stručnom dijalogu sa vjerskim zajednicama, ostvari maksimalan stepen konsezusa u cilju dodatnog unapređenja zakonskog teksta kroz prihvatanje preporuka Venecijanske komisije. Ocijenio je da je jučerašnji sastanak predsjednika Vlade Duška Markovića sa mitropolitom Amfilohijem izraz demokratskog kapaciteta premijera i Vlade i spremnosti da se na ovu temu vodi konstuktivan i argumentovan dijalog sa svim vjerskim zajednicama, uprkos veoma agresivnoj i činjenično neutemeljenoj kampanji koja je vođena protiv predloženog zakona. Sam tok i sadržaj jučerašnjeg sastanka potpredsjednik je ocijenio pozitivnim i ohrabrujućim korakom.\nPotpredsjednik Pažin je saopštio da će u slučaju zahtjeva Republike Hrvatske za izručenje Saše Sinđelića njegova odluka, kao ministra pravde, biti zasnovana na zakonu i vrlo principijelna, uvažavajući stav nadležnog suda o ispunjenosti uslova za izručenje.\nUz navedene teme, sagovornici su razmijenili i mišljenja o drugim pitanjima od značaja za proces pridruživanja Crne Gore Evropskoj uniji.\nDomaćin sastanka, šef Delegacije EU u Podgorici ambasador Aivo Orav se zahvalio potpredsjedniku Pažinu na otvorenom i iskrenom dijalogu i saopštio da Evropska unija želi da što prije vidi Crnu Goru kao svoju članicu, zbog čega evropski partneri od Crne Gore očekuju primjenu najviših standarda poštovanja evropskih politika i vrijednosti.


Nušićijada ponovo među najboljim evropskim festivalima - Ozonpress :: internet portal\nTag: Evropska asocijacija festivala, Ivanjica, Nušićijada\nIvanjička Nušićijada, praznik kulture i zabave, humora i stila, ponovo je dobio obeležje „Evropa za festivale, festivali za Evropu“ (EFFE). Nakon obeležja za 2015. i 2016. godinu koje je Nušićijadi dodeljeno u okviru istoimenog programa Evropske komisije, a koji je inicirala Evropska asocijacija festivala (EFA) u cilju stvaranja evropske platforme festivala, ivanjički festival potvrdio je svoj kvalitet i na drugom konkursu i zaslužio prestižno obeležje za 2017. i 2018. godinu.\nMeđunarodna komisija, kojom predsedava ser Džonatan Mils, stavljajući zaključak na ocenu Nušićijade u mnogobrojnim oblastima festival je opisala ovim rečima: – Dok promoviše rad renomiranih umetnika u Srbiji, ovaj festival uspešno uključuje lokalnu zajednicu jednog malog grada, istovremeno ostvaruje saradnju sa partnerskim organizacijama u širem regionu, i tako uvodi međunarodni kontekst.\nPonosni što su ponovo ispunili visoke kriterijume kvaliteta u nekoliko oblasti (posvećenost umetnosti, uključenost zajednice i međunarodni i globalni profil), organizatori Nušićijade raduju se što ostaju deo mreže evropskih festivala koji se izdvajaju po svom umetničkom kvalitetu, imaju uticaj na lokalnom, nacionalnom i međunarodnom nivou i predstavljaju širok spektar žanrova i aktivnosti svojoj publici, navodi se u saopštenju KudeS. Prvo okupljanje izvanrednih festivala, dobitnika EFFE priznanja, planirano je za 5. maj 2017. godine u Nemačkoj, kada će biti objavljene platforme koje će podržavati festivalsku mrežu, ali i saopšteno više detalja o daljim planovima inicijative i programa „Evropa za festivale, festivali za Evropu“.


Općina Novi Grad Sarajevo donirala automobil Trećoj policijskoj upravi\nIspred Treće policijske uprave danas je upriličena svečanost povodom dodjele automobila Škoda Fabija za službenu namjenu pripadnicima Treće policijske uprave Novi Grad Sarajevo.\nOsim načelnika Općine Novi Grad Semira Efendića, pripadnika Treće policiske uprave – KS, komesara MUP -KS Vahida Ćosića, današnjoj svečanoj primopredaji automobila prisustvovali su i vjećnici Općinskog vijeća Općine Novi Grad na čelu sa predsjedavajućom Edinom Gabela, kao i ministar unutrašnjih poslova Kantona Sarajevo Ismir Jusko.\nNovčana sredstva za kupovinu ovog automobila, u iznosu od 21.000, 00 KM, planirana su i realizirana budžetskim sredstvima Općine Novi Grad Sarajevo za 2015. godinu.\n„ Treća policijska-uprava radi veliki posao i brine o sigurnosti Općine sa najviše stanovnika u BiH. Oni svakih šest mjeseci podnose izvještaj Općinskom vijeću o stanju sigurnosti i broju krivičnih djela na području ove općine. Iz tog razloga mi kontinuirano pomažemo rad Treće policijske uprave, prije svega u pogledu materijalno-tehničke opremljenosti s ciljem unaprjeđenja uslova rada i efikasnijeg obavljanja radnih zadataka", rekao je tom prilikom načelnik Općine Novi Grad, Semir Efendić.\nIz budžeta Općine u 2015. godini izdvojeno je 70. 000,00 KM za podršku u radu ove policijske uprave, dok je za ovu godinu, na osnovu iskazanih potreba Treće policjske uprave, već pokrenuta procedura za izgradnju parking prostora , a odabran je izvođač radova, dodao je Efendić.\n„Za nas u policijskoj upravi, osim funkcionalnog, ovaj poklon ima jedan emocionalan, simboličan čin. Sve što nam se donira ide u korist građana naše općine, Kantona Sarajevo i u konačnici drževe BiH. Izuzetno smo zahvalni Općini Novi Grad i Općinskom vijeću Novog Grada za veoma značajanu pomoć i podršku koju pružaju pripadnicima ove policijske uprave", istakao je načelnik Treće policijske uprave Milorad Bašić.


Kinezi napravili igricu u kojoj se tapše predsedniku! Taman za Aleka i SNS botove! – Gerila\nGerila > Društvo > Kinezi napravili igricu u kojoj se tapše predsedniku! Taman za Aleka i SNS botove!\nobjavljeno na Oct. 20, 2017 u 4:14 pm 22/10/2017\nProsečnog mladog Kineza možda nije interesovao ovonedeljni tročasovni govor kineskog lidera Si Đinpinga na kongresu Komunističke partije (KP), ali su mu rado aplaudirali preko najnovije aplikacije za pametne telefone koja se proširila internetom u Kini.\nInternet preduzeće „Tensent“, poznato po aplikaciji za instant poruke Vičet (WeChat), ove nedelje je izašlo s igricom koja korisnicima omogućava da tapšu predsedniku – tapkanjem po ekranu telefona.\nCilj je da to učine što više puta za određeno vreme, navodi agencija AP.\nZa samo tri dana igrica je odigrana 1,2 milijardu puta, a mnogi su delili rezultate preko društvenih mreža i izazvali prijatelje.\nU novoj „Tensentovoj“ igrici korisniku se prikazuje kratak isečak govora Si Đinpinga sa otvaranja kongresa KP Kine, na neku od tema kao što su poboljšanje života siromašnih seljaka ili regulisanje tržišta stanogradnje, nakon čega korisnik treba da tapše.\nKorisnici su zabeležili neverovatne rezultate u broju pljesaka u sekundi, navodi AP i dodaje da je igrica primer kako KP Kine koristi internet i popularnu kulturu za širenje svoje pruke, podsticanje patriotizma i izgradnju lojalnosti vođstvu a posebno Si Đinpingu za koga se tvrdi da je prikupio više moći nego bilo koji kineski lider u prethodnim decenijama.\nTaman da botovi i ostala SNS ekipa ima čime da se zabavlja u slobodno vreme.


Dva miliona dinara koštala organizacija fudbalske utakmice Napretka sa Crvenom Zvezdom!\nčetvrtak, 24 novembar 2016\nOko dva miliona dinara „nestalo” u namirivanju troškova organizacije utakmice - Analiza, da li je i koliko Napredak mogao da prihoduje od derbija sa Crvenom zvezdom, i da li je potrebno plaćati sve troškove organizacije, da li je moguće neke od troškova izbeći, npr. kupovinom sistema za ozvučenje stadiona, svoje lične redarske-komunalne službe itd?!\nFOTO: S. Milutinović\nPune tribine, utakmica u večernjem terminu pod svetlošću reflektora, Napredak, koji je pružio dostojan otpor šampionu – lepa slika je iz Kruševca otišla u etar.\nA, za kreaciju te lepe slike bilo je angažovano mnogo ljudi, različitih službi, generalno – organizacija velike utakmice podrazumeva i velike troškove, pa od zarade – maltene ništa!?\n– Još uvek nismo izveli računicu, ali posle svakog derbija, nulu smatramo pozitivnim saldom – ističe Valentina Vasić, Napretkov portparol.\nFinansije su uvek poslovna tajna, ali s obzirom da je poznat podatak kolika je poseta, a i šta spada u najveće izdatke, nije teško izvesti približnu računicu.\nOficijelni spiker je saopštio da je derbiju prisustvovalo 8.500 navijača, prosečna cena karte je oko 300 dinara, pa je pretpostavka da je prihod oko 2,5 miliona!\nTiketlajn uslugu štampe, distribuciju i prodaju naplaćuje 20 odsto od prihoda, znači – 510.000. Potrošnja struje na utakmici i treningu uoči susreta, koji se održava u terminu odigravanja, pa moraju da se pale reflektori, iznosi oko 500.000 dinara.\nAngažovanje službe obezbeđenja je takođe velika stavka, 180 pripadnika po 2.500 dinara, još 450.000 troška, plus deset pripadnika vatrogasne službe po 3.500 dinara – 35.000.\nZa ozvučenje i spikera treba izdvojiti 50.000 dinara, otprilike toliko i za dodatak na zarade zaposlenih, na osnovu angažovanja po isteku radne nedelje.\nU neke sitne troškove, koji kada se saberu i nisu tako sitni, spadaju organizacione aktivnosti tokom nedelje uoči utakmice, angažovanje dva vozila hitne pomoći, otklanjanje nedostataka (zamena stakala, sijalica, skidanje stolica, sitne popravke u toaletima na tribinama, koje su neophodne posle svake utakmice...), tekuća potrošnja vode, goriva za mašine angažovane za rad na terenu, sredstva za tretiranje terena...\nKoliko iznose ti sitni troškovi, teško je utvrditi, ali na kraju se dolazi do cifre od – dva miliona dinara. Zarada bi trebalo da bude oko 500.000.\nOstaje, međutim, otvoreno pitanje koliko je bilo gratis ulaznica, koliko navijača sa pretplatnim kartama, pa sigurno nije daleko od istine da je saldo nula – pozitivan.\nZatvaranje ulica – 60.000 dinara\nProjekat za zatvaranje ulica oko stadiona na dan odigravanja derbija je 60.000 dinara. Neophodno je potom angažovati komunalne službe koje će očistiti prostor oko stadiona, ukloniti sve što bi navijačima palo na pamet da upotrebe u svrhu gađanja aktera na terenu, ili za obračun sa pripadnicima protivničkih grupa i u tu svrhu treba izvojiti najmanje 30 000 dinara. Isto toliko za zakup barijera, koje se postavljaju oko stadiona.


RTS :: Šta EU može da očekuje od Bajdena\nSvet Šta EU može da očekuje od Bajdena\nsreda, 20. jan 2021, 21:00 -> 21:00\nŠta EU može da očekuje od Bajdena\nMnogo toga će se poboljšati u transatlanskim odnosima, ali neće baš sve da se promeni - u tome se slažu brojni analitičari. Isto tako je jasno da Evropska unija mora da postane aktivniji partner.\nVelika su očekivanja od novog američkog poredsednika. Evropska unija se kreće između nade da će se i odnos sa Vašingtonom i ukupne transatlanske veze popraviti, i straha da Džozef Bajden, zbog unutrašnje podeljenosti SAD, neće biti u stanju da nešto bitno pokrene u spoljnoj politici.\nFrancuski ministar zadužen za Evropu Klemon Bon kaže: "Evropa mora da preuzme više odgovornosti. Evropa bi trebalo da sama definiše svoje vrednosti i interese. Naravno, ne protiv Sjedinjenih Američkih Država. Trebalo bi da sarađujemo".\nOvim se francuski ministar i dalje zalaže za koncept strateške autonomije. On se nada transatlanskoj saradnji na zaštiti klime, kao i u oblasti trgovine i bezbednosti.\n"Partnerstvu je potreban novi početak", smatra Bon, za koga kažu da je blizak saradnik predsednika Makrona.\nStrateška autonomija nije psovka\nKada je Emanuel Makron lansirao izraz "trateška autonomija" za odnose Evropske unije i Sjedinjenih Američkih Država, izgledalo je da se time izdvaja u odnosu na Berlin i Varšavu. Sada njegov ministar pokušava da objasni sadržinu. Prema njemu se podrazumeva da se transatlansko partnerstvo i NATO ne smeju zaboraviti, ali "SAD će i dalje zahtevati od nas da postanemo autonomniji, da preuzmemo veću odgovornost i da na primer povećamo izdatke za odbranu".\nU tom svetlu, Bon brani i novi sporazum između EU i Kine koji je naišao na dosta kritike: "Bilo bi čudno kada bi se verovalo da EU ne sme sama da potpisuje sporazume", kaže on i dodaje da sporazum nije usmeren protiv novog američkog predsednika, jer "trebalo bi da Evropa zna šta hoće i da u svakom pogledu preuzme odgovornost".\nPariz izgleda želi da se drži strategije veće samostalnosti u odnosu na Vašington, bez obzira na Bajdenovu pobedu. To je u skladu s francuskom tradicijom da transatlansku povezanost posmatra sa više skepse od drugih evropskih zemalja.\nEvropa mora biti deo rešenja\nJana Puljerin iz berlinskog Saveta za spoljne odnose kaže da bi Evropljani morali da što pre pošalju jasan signal prekida sa Trampovom administracijom u Vašingtonu: „To su bile četiri teške godine, sada opet radimo udruženim snagama i pozdravljamo novog predsednika raširenih ruku".\nOna kaže da bi ta poruka bila važna za Bajdena i na unutrašnjem planu: "Mi nismo vazali i sat ne može da se vrati unazad, ali ovoj vladi bi trebalo pokazati da Evropa hoće multilateralizam i da je spremna da preuzme više zadataka".\nBajden će biti toliko zaokupljen unutrašnjepolitičkim problemima da će biti srećan ako se EU pozabavi nekim temama, kao što je situacija u njenom komšiluku, u Belorusiji. „Trebalo bi da budemo deo rešenja, a ne deo problema", kaže Jana Puljerin. Ona zagovara ideju izvesne strateške autonomije EU, jer bi tako Brisel postao bolji partner.\n"Pariz se pribojava da bi ambicije Evropljana opet mogle da se uspavaju, a u Berlinu vlada nesigurnost zbog toga što je Bajdenova pobeda bila tesna i SAD možda neće stalno biti tu". Jana Puljerin objašnjava da iz svega toga sledi da Evropska unija u svakom slučaju mora da ojača kako bi aktivno pokušala da zadrži partnerstvo sa Vašingtonom.\nSa Bajdenom bi Evropljani prema njoj mogli najpre da razmatraju "lakše" teme koje će brzo doneti rezultate, kao što su očuvanje klime, pregovori sa Iranom, uloga Severnoatlanskog pakta.\n"Za početak leta zakazan je samit Severnoatlanskog pakta na kojem bi trebalo da se pošalje signal novog početka i da se usvoji novi strateški koncept", kaže Jana Puljerin, ali i dodaje da će trgovinska politika ostati veoma teško polje za pregovore, na kojem bi bilo najbolje da se započne malim koracima. Ova politička analitičarka je kritčna prema sporazumu koji su zaključili EU i Kina: "Loš start sa politikom prema Kini moramo neizostavno ispeglati".\nNova igra u transatlantskom partnerstvu\nPoslanik Zelenih u Evropskom parlamentu Rajnhard Bitikofer takođe smatra da je sporazum sa Kinom bio loš. "Trebalo je da imamo bolji početak", kaže on i dodaje da se ne radi o tome da se pita Vašington za odobrenje, već je reč o saradnji u toj i drugim oblastima.\nStrateški geledano, evropsko soliranje u odnosu na Kinu nije toliko smisleno, ali još uvek ima dovoljno vremena da se sedne za sto sa Vašingtonom, pošto sporazum stupa na snagu tek nakon što ga odobri Evropski parlament", ocenjuje Bitikofer.\nEvropljani su po njemu propustili priliku da Vašingtonu, Pekingu i ostatku sveta pošalju važnu poruku: "Igra počinje iznova i transatlansko partnerstvo se obnavlja". Političar Zelenih ipak vidi klimatsku politiku kao prioritet, a potom slede trgovina i bezbednost.\nOn smatra da bi to bio luksuz da se posveti samo jednoj temi: "Moramo da žvaćemo žvakaću gumu i pritom da trčimo", kaže Bitikofer, a to je američki izraz za istovremeno obavljanje više poslova - multitasking.\nKraj jednog košmara?\nNa prvom mestu među promenama koje će Bajdenov tim doneti u odnosu na Evropu jeste "kraj nepoštovanja koje je Tramp imao za Evropu", kaže Džudi Demsi iz evropskog ogranka Fondacije Karnegi. Ona dodaje da, osim toga, Bajden poznaje Evropu i dobro zna Angelu Merkel.\nI Džudi Demsi smatra da će od Evropljana biti više zahtevano u oblasti odbrane i bezbednosne politike i da bi mogla da se pojavi šansa za nove pregovore o kontroli atomskog naoružanja. Ali po njoj bi transatlanski odnos morao da bude širi od osovine EU-SAD, trebalo bi da se otvori za saradnju sa drugim demokratijama - od Kanade, do Japana - kako bi se razvile zajedničeke bezbednosne, trgovinske i odbrambene strategije prema Kini, Indiji i Latinskoj Americi.\nDžudi Demsi smatra da bi Brisel i Vašington mogli ponovo da stave na sto sporazum o slobodnoj trgovini TTIP.\nKošmar Trampovog mandata mogao bi sada biti prevaziđen, ako bi se uložio napor da se razume šta motiviše pokret „alternativna desnice" i populiste, i na koji način bi se mogle urediti društvene mreže.\nAutoritarni režimi imaju za cilj da finansiranjem takvih pokreta i hakerskim napadima na internetu destabilizuju demokratije, kaže Džudi Demsi. I zaključuje: "Trampova vlada je pokazala i krhkost i snagu demokratskih institucija. Ali šta je Trampovo nasleđe - to je više nego otvoreno pitanje ."\nBritanija se oprostila od kapetana Toma, prikupio milione za britansko zdravstvo


Rusija krenula sa prodajom nafte novim kupcima - BIGportal.ba\n9 Maja, 2022 9 Maja, 2022 030\nRusija je počela da prodaje naftu većem broju novih kupaca, a raste i obim isporuka prema nekoliko destinacija, između ostalog i ka Azijsko-pacifičkom regionu.\n“Nema sumnje, ruske naftne kompanije u novoj situaciji traže nove destinacije i grade nove logističke lance. Naravno, vidimo da ima novih kupaca, a takođe se povećava obim isporuka ka raznim pravcima, uključujući i Azijsko-pacifički region“, izjavio je danas novinarima potpredsednik ruske vlade Aleksandar Novak, prenosi Tas.\nRusija, prema njegovim rečima, takođe razmatra niz novih infrastrukturnih projekata za diverzifikaciju isporuka nafte.\nPrvi zamenik ministra Pavel Sorokin ranije je saopštio da je rusko Ministarstvo energetike već počelo sa sastavljanjem liste perspektivnih naftnih i gasnih infrastrukturni objekata koji se mogu izgraditi radi diverzifikacije isporuka.\nPrethodno je ruski predsednik Vladimir Putin naložio da se ubrza realizacija infrastrukturnih projekata (železnica, gasovodi i luke) za izvoz energenata na južna i istočna tržišta, poručivši da je važno da se s ruskim kompanijama pripremi plan za proširenje izvozne infrastrukture u zemlje Afrike, Latinske Amerike, Azijsko-pacifičkog regiona i razmotri izgradnja novih naftovoda i gasovoda sa polja u zapadnom i istčnom Sibiru, podseća Tas.\n(Tanjug Foto: Epa/ALEXEY NIKOLSKY SPUTNIK KREMLIN)\nMakron predlaže osnivanje “evropske političke zajednice”\nBasilašvili i Šapovalov zakazali okršaj


Ćerka pevača Milana Topalovića Topalka, Helena Topalović, rešila je da uplovi u ozbiljne poslovne vode. Ona se bacila na biznis sa nekretninama, baš kao i njen suprug Dragan Gaga Aleksić, koji doduše posluje širom sveta.\nHelenina baza ipak će biti Beograd, a putem svog naloga na Instagramu počela je već da reklamira apartmane. Reč je o biznisu "stan na dan".\nIzvor blizak Topalkovoj ćerki otkriva za "24sedam" da bi od ovog posla mogla da zaradi na hiljade evra, a napravila je ozbiljan biznis plan pre nego što se upustila u sve.\nReč je o luksuznim apartmanima na Vračaru, gde će gostima na raspolaganju biti džakuzi, sauna, privatan parking, kao i rentakar. Izvor za gorenavedeni portal dodaje da je Helena već završila četiri apartmana, luksuzno i moderno ih opremila, a cene će zbog toga toga biti u skladu sa onim što nudi.\nUkoliko gosti žele da koriste džakuzi i saunu, to zadovoljstvo će ih na dan koštati 80 evra, dok će nešto skromnije želje mlada pevačeva ćerka naplaćivati 60 evra na dan.\nTakođe, gostima koji dolaze iz inostranstva će biti omogućen prevoz od aerodroma do apartmana i nazad.\nIzdavanje još uvek nije počelo, ali će krenuti uskoro, a već su apartmani rezervisani i za doček Nove godine, kada će se Helena ozbiljnije opariti.\n"IDEALNA RAZLIKA JE 15 GODINA, ZET MI JE GOSPODIN" Topalko o odnosu sa mužem svoje ćerke Helene: "Volim sa njim da razgovaram"\nPodsetimo, Topalkova ćerka se polovinom septembra udala za Dragana Aleksića, a vest o njihovom venčanju iznenadila je mnoge.\nKako se pisalo ranije, Aleksić poseduje zgradu u Dubaiju od 20 spratova, u kojoj takođe izdaje stanove, pa nije ni čudno što je njegova draga poželela da se istim biznisom oproba i u Beogradu.\nSudeći po objavama na Heleninom nalogu na Instagramu, ona je dobila veliku podršku i od prijatelja, a nema sumnje da će ovaj posao biti veoma unosan, te da će se njen bankovni račun znatno povećati.


NOVA ULOGA, NOVA PARTNERSTVA: Stoltenberg najavio novu strategiju NATO-a | Novosti.rs\n- Svi se slažemo da moramo da napravimo ambiciozne i dalekosežne odluke - rekao je Stoltenberg na konferenciji za medije pred sutrašnji ministarski sastanak NATO-a.\nNajavio je da će se nova strategija Alijanse zasnivati na jačanju jedinstva po svim pitanjima bezbednosti, širenju NATO pristupa bezbednosti sa fokusom na otpornosti, infrastrukturi, komunikacijama, novim tehnologijama i borbi protiv klimatskih promena.\n- Igraćemo veću ulogu u očuvanju međunarodnog poretka zasnovanog na zakonima, braniti naše vrednosti i interese, produbiti jedinstvo sa zemljama koje slično razmišljaju i praviti nova partnerstva - naveo je Stoltenberg.\nOn je poručio da „vrata NATO-a“ i dalje ostaju otvorena za sve aspirante za članstvo u Alijansi.\nStoltenberg najavljuje da će se deo agende „NATO 2030.“ odnositi i na zajedničko pozicioniranje saveznika o ”izazovima koje predstavlja Kina”.


Hotel RK Beach - Santorini - Grčka ostrva - avio aranžmani\nHotel je smešten preko puta plaže (deli ih šetalište) u centru mesta Kamari. Kompletno renoviran 2014. godine. Sagrađen je u tradicionalnom stilu i u blizini je restorana, taverni, barova i prodavnica.\nHotelski sadržaj:bašta sa dosta zelenila, sala za doručak, TV sala,bar, snek bar pored bazena, restoran, bazen sa ležaljkama i suncobranima, sef (uz doplatu), recepcija, WiFi (besplatan).\nSobe: klima, SAT TV, frižider, telefon, kupatilo,fen, balkon ili terasa, sef (uz doplatu), WiFi (besplatan).\nHotel je smešten preko puta plaže (deli ih šetalište) u centru mesta Kamari.


„Obustava projekta `Severni tok 2` za Ukrajince je pitanje života i smrti“\nObustava projekta „Severni tok 2“ za Ukrajince je pitanje života i smrti, saopštio je direktor ukrajinske naftne kompanije „Naftogas Ukrajine“ Andrej Koboljev.\n"Ukoliko projekat bude završen, Ukrajina će biti nezaštićena pred ruskom agresijom", tvrdi on.\nDok preko teritorije Ukrajine ide tranzit gasa u zapadnu Evropu, ukrajinski tranzitni sistem će biti „deo sistema odbrane“, a promene na tom planu će zemlji naneti štetu, naveo je on.\n„Tada će naša biti daleko ranjivija pred ruskom agresijom. I baš zbog toga je obustava ‘Severnog toka 2’, bez preuveličavanja, pitanje života i smrti za naše građane“, dodao je Koboljev.\nfoto: © RIA Novosti / Nord Stream 2/ vostok.rs\nU januaru-martu 2021. godine, prema preliminarnim podacima, "Gasprom" je povećao proizvodnju gasa za 10,5% (ili 13 milijardi kubnih metara) u odnosu na isti period prošle godine, na 136,2 milijarde...